CRIMELE DIN BALTIMORE 
de Arthur Conan Doyle 


CAPITOLUL I 
O INTRERUPERE NEASTEPTATA A UNEI CALATORII 


Printre călătorii care se-ntorceau dintr-o excursie de plăcere, pe 
țărmurile măreţe ale Marilor Lacuri, in nord-estul Statelor-Unite, 
la Baltimore, un oraş mare si frumos, al comerţului si al 
universitarilor, situat pe Chesapeake Bay, si care tocmai 
părăseau sala gării drumului de fier Ohio-Baltimore, se aflau si 
detectivii Sherlock Holmes si Harry Taxon, ajutorul sau 
credincios. 

Ei aveau de gând ca, fără sa mai întârzie la Baltimore, unde 
stătuseră mai mult timp, înainte de a întreprinde aceasta 
călătorie de plăcere in regiunea lacurilor, sa se îndrepte 
numaidecât spre Locust-Point, portul oraşului Baltimore si staţia 
finala a vapoarelor transatlantice, de unde sa plece chiar in ziua 
aceea spre Londra, îmbarcându-se pe iahtul „Sniveler'", ce 
trebuia sa treacă si pe la Liverpool. 

Tocmai voiau sa se urce intr-o trăsura, când atenţia le fu 
atrasa de o mulţime de oameni, ce se strânsese intr-un colt de 
strada, din apropierea gării. 

După cum se încredinţară numaidecât, mulţimea se oprise din 
pricina unui anunţ, ce vestea: "3 000 de dolari recompensa celui 
care va putea sa predea poliţiei pe ucigaşul sau pe ucigaşii 
băiatului care a fost găsit măcelărit in noaptea de 26 ale lunii pe 
o alee singuratica din parcul Druit-Hill. Victima este in vârstă de 
paisprezece-cincisprezece ani si, după cum politia a descoperit 
pana acum, a fost elevul uneia din şcolile bune de aici. Era înalt, 
mare, puternic, blond, cu ochii albaştri, cu fata roşie, frumoasa, 
si cu un nas de grec. Era îmbrăcat intr-un costum cenuşiu, 
vărgat. Purta o şapca şcolărească si, după mărturisirea unei rude 
care l-a văzut ultima oara in viata, avea un ceasornic vechi, 
moştenire lăsata in familie din tata in fiu. Toţi cei care au văzut sau 
au vorbit cu Charley Dauforth — acesta este numele celui omorât 
— in intervalul dintre 24 ale lunii, seara, la ora 9 si jumătate, când 
si-a părăsit locuinţa din Harrison Avenue si când a fost văzut ultima 
oara, si pana in seara de 25, când e probabil ca a fost omorât, sunt 


rugaţi sa anunţe numaidecât secţia principala de politie din strada 
Washington". 

Sherlock Holmes citi anunţul cu cea mai mare luare aminte. 
Părea ca voia sa-si întipărească bine in minte toate cuvintele din 
înştiinţarea politiei. Tânărul sau asistent, Harry Taxon, observa cu 
mult interes expresia fetei renumitului sau maestru. El ştiu 
numaidecât ca Sherlock Holmes voia sa cerceteze cazul acesta. Si 
când maestrul sau se interesa de ceva, nu se oprea pana când nu 
descoperea totul. 

Cadavrul care fusese găsit ciopârtit trebuia sa deştepte un 
interes cu totul neobişnuit la un om ca Sherlock Holmes, criminalist 
din creştet pana-n tălpi. Recompensa promisa de 3.000 de dolari 
nu-l interesa, desigur; deloc. El se întoarse la Harry si zise: 

— N-o sa plecam azi, băiatule. Înainte de a porni spre casa 
ne vom interesa de cercetările pe care le face politia de aici in 
privinţa autorilor acestei crime. Sa ne ducem imediat la secţia 
din strada Washington, ca sa ni se dea amănunte complete. 
Nădăjduiesc ca domnul inspector al politiei n-o sa aibă nimic de 
zis împotriva ajutorului pe care vrem sa i-l dam. 

Cei doi detectivi se urcară intr-o trăsura ce tocmai trecea prin 
fata lor si, după câteva minute, se aflau in cabinetul particular al 
domnului Harcourt, prefectul politiei din Baltimore. Funcţionarul 
fu foarte vesel, făcând cunoştinţă cu celebrul detectiv si cu 
tânărul sau ajutor. 

— Mă simt fericit, le-a zis el, când afla scopul vizitei lor, ca vreţi 
sa va folosiţi geniul si puterea de munca pentru cercetarea 
cazului Dauforth. Se pare ca aceste crime asupra băieţilor au ajuns o 
epidemie in Baltimore. Intr-un sfert de an, cinci copii au căzut 
victime unor ucigaşi necunoscuţi. Populaţia este grozav de neliniştită 
din pricina acestor crime înfiorătoare si misterioase, iar presa arunca 
asupra autorităţilor poliţieneşti tot felul de imputări, ca n-a fost încă 
in stare sa-l descopere pe făptuitor si alte asemenea. In aceste 
împrejurări, ajutorul dumneavoastră ne va fi de cel mai mare folos. 
Daca sunteţi hotărât sa ne-ajutaţi, atunci va voi da atât 
dumneavoastră, cat si domnului Harry Taxon cele mai depline 
puteri, astfel încât sa nu întâmpinați nici o piedica in urmărirea 
ucigaşului si sa puteţi proceda oricând la arestarea lui pe baza 
cărţilor de legitimaţie. 


— Va sunt foarte recunoscător pentru bunăvoința dv., domnule 
Harcou, răspunse Holmes, si va rog sa luaţi numaidecât 
masurile necesare. 

— Voi însărcina îndată pe secretarul meu sa va întocmească 
legitimaţiile de care aveţi nevoie, răspunse dl Harcou si trecu 
intr-o odaie de alături. 

— Si acum va voi povesti, urma el după ce se întoarse la 

vizitatorii săi, ce am aflat pana acum in cazul Dauforth. Dar ce le 
povesti prefectul politiei nu era, la drept vorbind, mult mai mult 
decât ce Sherlock Holmes si Harry Taxon citiseră pe afiş. Noi au fost 
numai informaţiile pe care Harcourt le-a oferit, ca medicii legişti 
descoperiseră la victima, cu toate ca, victima fusese ciopârţită, o 
hernie in partea stânga, ce condusese la stabilirea identităţii 
băiatului ucis. 
Cercetările făcute la spitalele din Baltimore dovediră in curând 
ca, intr-adevăr, cu puţin timp mai înainte, un băiat de vârsta 
celui ucis fusese consultat de hernie într-unul din spitalele 
evreieşti. Se putu descoperi si infirmierul al cărui ajutor îl ceruse 
băiatul. 

Infirmierul si doctorul Barry, de la spitalul evreiesc, 
recunoscură in cadavrul de la morga pe bolnavul consultat de 
ei. 

Apoi se aduseră rudele mortului, care locuiau pe strada 
Washington si despre care băiatul ii vorbise doctorului; acestea 
o recunoscură pe ruda for Charley Dauforth. 

— Cadavrele celorlalţi patru copii omoraţi in ultimul timp 
au fost găsite la fel de desfigurate ca al lui Charley Dauforth? 
întrebă Holmes 

— Tot aşa, zise Harcourt; numai ca celorlalte cadavre nu 
le lipseau braţele, ca lui Dauforth. 

— Si n-aveţi nici o bănuiala despre cine ar fi ucigaşii? 

— Nu, domnule, suntem cu totul nelămuriţi in aceasta 
privinţa; numai atât este sigur, ca toate aceste crime au fost 
săvârşite de una si aceeaşi persoana. Nu numai felul in care s- 
au săvârşit ne face sa credem asta, dar si faptul ca victimele n- 
au fost găsite niciodată in casa, ci afara, in locuri singuratice. 

— Charles Dauforth era de neam bun? Părinţii lui sunt 
oameni cu dare de mana? 

— Sunt chiar bogaţi si fac parte dintre oamenii cei mai 
bine văzuţi din Maryland. James Dauforth, tatăl victimei, e 


proprietarul unei mari fabrici de bere si locuieşte in Rockville, un 
mic oraş, la sud-est de Baltimore. Cum acolo nu se găseşte o 
şcoala buna el a fost silit sa-si trimită unicul fiul Si moştenitor in 
Baltimore, unde putea sa intre in final la universitate. 

— Spuneaţi mai adineauri, dl prefect, ca băiatul locuia la 
nişte rude. Oare acestea aveau vreun interes ca băiatul sa 
moara? Le stătea el in calea vreunei moşteniri? 

— Hm! Desigur ca aceasta presupunere ne-am făcut-o si 
noi. Dauforth, după cum am spus, era singurul fiu la părinţi, si 
când amândoi ar fi murit, averea însemnata a Dauforthilor i-ar fi 
rămas lui Bill Dauforth, un mic funcţionar de gara, frate cu 
proprietarul fabricii de bere din Rockville, căruia aceasta-i lăsase 
copilul in gazda. 

— Dar la ceilalți copii ucişi, împrejurările erau 
asemănătoare? 

— Dimpotrivă: ceilalți aparțineau unor familii sărace. 

— Atunci trebuie sa conchidem ca motivul n-a fost la 
toate crimele problema banilor. 

— Desigur, domnule. 
in acel moment intra in încăpere un polițist, anunțând ca un 
domn voia sa vorbească neapărat cu prefectul politiei despre 
cazul Dauforth. 

DI Harcourt îl primi imediat. Era un om foarte corpolent, 
cu o fata roşie, care după toate aparentele arata astfel din 
pricina băuturii. Toata înfăţişarea lui arata o 
puternica agitate lăuntrică, o durere adânca, iar pe obrajii lui 
se vedeau semne ca puțin mai înainte plânsese mult. 

— Mă numesc James Dauforth, zise el, înclinându-se 
greoi in fata şefului poliţiei, sunt tatăl băiatului care a fost 
găsit ciopârtit in parcul Druid Hill. Imediat ce-am auzit vestea 
îngrozitoare, m-am grăbit de la Rockville spre Baltimore, ca sa 
mă duc in locuinţa fratelui meu, casierul gării. Vroiam sa-l 
întreb daca nu cumva ei sau soţia lui nu puteau şti după 
purtarea pe care fiul meu o avusese in ultimele zile încotro se 
dusese la 9 si jumătate in seara de 24 si cu cine trebuia sa se 
întâlnească. Voiam mai ales sa mă informez cu cine se 
întâlnea Charley. Se putea prea bine sa fi intrat in ane ştie ce 
anturaj periculos, căci băiatul meu era prea încrezător, din 
nenorocire, si-i credea pe tot oamenii care i se arătau 
prietenoşi. 


— Si ce-aţi aflat, domnule Dauforth? întrebă şeful 

politiei. 
Ca Charley nu era in relaţii decât cu elevi, colegi de vârsta lui 
si copii bine crescuţi, din familii bune. El nu lipsea niciodată 
mult de acasă. Cumnata-mea mi-a povestit ca mai 
întotdeauna când ieşea era însoţit de ea sau de bărbatul ei. 
Dar in seara de 24 ieşise singur si spusese ca se duce la un 
coleg, sa se intereseze de nişte lecţii pe care nu le pricepea 
tocmai bine. Ei nu se gândiră sa-l oprească deoarece colegul 
acela stătea aproape, cale numai de câteva minute, si apoi pe 
la ora zece e încă multa lume pe strada in tot cartierul. 

— Domnul si doamna Dauforth au dat aceleaşi declaraţii şi 
primului nostru criminalist, domnul Willis Corduroy, zise 
Harcourt. Ei au mai adăugat ca, atunci când au văzut ca băiatul 
aflat in grija lor nu s-a întors nici in noaptea aceea, nici in ziua 
următoare, au fost cuprinşi de o spaima si de o grija foarte mari. 
Interesându-se apoi la şcolarul la care Charley spusese ca se 
duce si aflând ca nici nu fusese la el, ar fi înştiinţat imediat 
politia despre dispariţia băiatului, dar ei crezură ca el plecase pe 
ascuns cu trenul, la ora noua, la Rockville, căci in timpul din 
urma băiatul se plângea mereu ca-i este dor de casa si-si 
exprimase de mai multe ori dorinţa sa-si vadă părinţii iubiţi. 

— Da, e-adevărat, suspina dl James Dautforth, căruia 
lacrimile ii inundau obrajii; bietul băiat ne iubea foarte mult, pe 
mine si pe mama lui. Ah, ea n-a vrut cu nici un preţ sa-i lase sa 
plece la Baltimore! Ce bine ar fi fost daca ii ascultam sfatul! Dar 
voiam sa fac un om mare din băiatul meu, si asta nu se putea in 
orăşelul nostru neînsemnat!... Dar, adăuga nenorocitul părinte, 
si ochii-i străluciră, iar glasul ii tremura de o agitaţie puternica, 
nenorocitul care mi-a răpit tot ce aveam mai scump pe lume îşi 
va ispăşi pedeapsa căci n-am sa mă odihnesc si o sa-mi 
cheltuiesc toata averea, ca sa-l descopăr pe 
ucigaşul fiului meu. Am sa-l duc la eşafod, chiar daca ar fi 
propriul frate! 

Prefectul poliţiei tresari. 

— Cuvintele dumitale mi se par foarte ciudate... Ai, 
poate, vreo bănuiala asupra fratelui dumitale, dl Bill 
Dauforth? 

Zicând aceste cuvinte, el îl aţinti cu privirea pe fabricantul de 
bere. Acesta păru a sta la îndoiala si păru ca-i era greu sa 


vorbească, dar îşi întoarse privirea ca si cum nu-i venea sa 
arunce o bănuiala asupra celui care era din acelaşi sânge cu el. 
Dar, in cele din urma, lua o hotărâre: 

— Nu pot tăgădui, dl Harcourt, zise el cu o voce înăbuşita, 
am o oarecare bănuiala asupra lui Bill. Adineauri nu l-am găsit 
acasă si când am întrebat-o pe nevasta-sa unde este, s-a zăpăcit 
aşa de mult încât, fără sa vreau, mi-au venit in minte tot felul de 
bănuieli. Pe fata ei se zugrăvise o spaima cu greu stăpânita, glasul 
începuse sa-i tremure, iar când, după ce stătuse zăpăcita câteva 
minute, îmi răspunse, abia a putut sa îngâne ca nu ştie unde este, 
ca afacerea asta îngrozitoare, cu fiul meu, ii tulburase probabil 
mintea si cine ştie pe unde rătăceşte acum ca sa-si mai aline 
durerea. 

— Ei, si lucrul acesta ar fi aşa de necrezut? se amesteca 
acum in vorba Sherlock Holmes, căci privirile prefectului îl rugau de 
mult sa o facă. S-ar putea crede ca legaturile dintre unchi si nepot 
au fost întotdeauna bune, altfel n-aţi fi încredinţat copilul fratelui 
dumneavoastră 

— Aveţi dreptate, răspunse fabricantul de bere; cel puţin eu 
am crezut întotdeauna ca Bill ţinea mult la Charley. 

— Si ce v-a zdruncinat încrederea aşa, deodată? 

— O observaţie ciudata, pe care am făcut-o cu puţin timp 
mai înainte de a părăsi casa fratelui meu, in camera lui de lucru, 
răspunse dl Dauforth. Din ziare am văzut ca Charley, când a plecat 
ultima data din casa unchiului sau, in seara de 24, mai avea ceasul 
sau, un obiect moştenit in familia noastră, si pe care cel mai mare 
copil îl primea întotdeauna de la tatăl sau, in ziua primei 
împărtăşanii. La întrebarea mea, cumnata mi-a spus ca Charley 
avea ceasul când a plecat. Aşadar, va închipuiţi mirarea mea, sau 
mai bine zis groaza mea, când din întâmplare am zărit ceasul intr- 
unul din vasele goale de marmura ce se aflau pe şemineu. Aproape 
era sa mă trădez fata de doamna Dauforth, scoțând o exclamaţie 
de spaima; dar m-am stăpânit tocmai la timp, cum mi-am înfrânat 
pornirea ce-aveam, sa pun mana in vas si sa scot ceasul si sa-l iau 
cu mine. Faptul ca ceasul fusese dinadins ascuns intr-un loc unde 
se putea bănui uşor ca nu va fi găsit m-a făcut sa am bănuielile cele 
mai înfricoşătoare. Si cu cat mă silesc mai mult sa mi le scot din 
cap, ele câştigă mai mult teren. Tot aceste bănuieli m-au făcut sa 
alerg aici, domnilor, sa lămuresc si lipsa bătătoare la ochi a fratelui 
meu, căci aceasta, după părerea mea, este in legătura cu omorul. 


Trebuie sa admiteţi ca găsirea ceasului in vasul de pe şemineu 
arunca o lumina ciudata asupra fratelui meu. 

— Fiţi sigur, dl Dauforth, lua atunci cuvântul prefectul poliţiei, ca 
poliţia va face tot ce-i va sta in putină sa-l găsească pe criminal. 

El se întoarse apoi spre biroul sau, unde secretarul ce lucra in 
camera de alături tocmai pusese legitimaţia necesara lui Sherlock 
Holmes, pe care prefectul trebuia s-o iscălească, iar după ce acesta 
o iscăli, i-o înmâna detectivului. 

Acesta o baga in buzunar, multumind. Mai înainte insa de a pleca 
împreună cu Harry, când sa se despartă de dl Harcourt si de 
fabricantul de bere, el se mai apropie încă o data de acesta din 
urma, ii puse mana pe umăr si-i zise: 

— Cred ca î-l vezi in culori prea negre pe fratele dumitale. 
Desigur, ceasul pe care la-i văzut in vasul de pe şemineu îl face 
suspect, dar e greu de închipuit ca un om de situaţia domnului Bill 
Dauforth sa fie vinovat si de celelalte crime care trebuie puse toate 
in socoteala aceluiaşi criminal. 

— Părerea domnului este si a mea, zise prefectul politiei 
arătându-i pe Sherlock Holmes. Soarta apasă destul de greu asupra 
dumitale. Nu cred insa ca ea sa fie aşa de neîndurătoare ca sa vi-l 
răpească si pe singurul dumneavoastră frate, căci ar fi pierdut daca 
bănuiala aceasta ar fi îndreptăţită. Eu am insa convingerea ferma ca 
domnul Holmes — Si arata iar spre Sherlock Holmes — va izbuti in 
scurt timp sa-l dezvinovăţească pe fratele dumitale si sa pună mana 
pe adevăratul criminal. 

— Si eu nădăjduiesc ca voi ajunge in curând la un rezultat, 
răspunse Holmes cu o voce sigura; dar numai atunci când voi primi 
asigurarea dumneavoastră, domnule prefect, ca nimeni nu va căuta 
sa pună vreo piedica investigaţilor mele sau ale ajutorului meu, 
Harry Taxon. Plăcerea noastră e sa lucram independenţi. In practica 
mea îndelungată, am ajuns la următoarea concluzie — copilul cu 
moate multe moare sigur. De aceea te-as ruga si pe dumneata, 
domnule Dauforth, sa laşi cu totul asupra mea rezolvarea acestui caz 
si sa nu te amesteci in cercetările mele sau ale asistentului meu. 
Singurul lucru pe care-l putem face acum e sa căutaţi o fotografie a 
fiului dumneavoastră Charley, pe care sa mi-o daţi. Aceasta îmi va fi 
de un ajutor real in cercetările mele. Domnul prefect al poliţiei vă va 
asigura ca afacerea dumneavoastră este in mâini bune, daca o lăsaţi 
in seama mea. 


— O, nici nu e nevoie de-o asemenea asigurare, zise domnul 
Dauforth, care de mult îşi bătea capul unde-l mai văzuse pe marele 
detectiv. Nu cred ca mă înşel, dar dumneavoastră sunteţi domnul 
Sherlock Holmes, celebrul detectiv din Londra, al cărui chip a fost 
reprodus de curând de mai multe jurnale americane. 

— Exact, domnule Dauforth! Numele meu este Sherlock 
Holmes! Sunt foarte încântat de aceasta recunoaştere, si voi căuta 
cat de curând sa nu mai fiu 
recunoscut atât de uşor aici in Baltimore... Puteţi sa-mi daţi 
fotografia fiului dumneavoastră? 

Domnul Dauforth îşi baga mana in buzunar: 

— lata, zise el scoțând din portofel o fotografie învelita cu grija 
in hârtie de mătase, fotografia pe care o cereţi. si adăuga cu o voce 
tremurătoare de emoție. Nădăjduiesc ca mi-o veţi da înapoi in 
curând. E ultima fotografie pe care o mai am de la scumpul si 
sărmanul meu băiat. O, domnule, puneţi-va toate puterile si 
descoperiţi-l pe ucigaşul fiului meu, pentru ca cel puţin sângele lui 
nevinovat sa fie răzbunat. 

Holmes ii strânse mana in tăcere: apoi atât el, cat si Harry se 
înclinară cu politeţe in fata prefectului si a domnului Dauforth si 
părăsiră repede cabinetul de politie din Baltimore. 


CAPITOLUL Il — Primele urme ale criminalului 


— Acum, la hotelul nostru! zise Harry, când ajunseră in 
strada. E bine ca încă nu ne-am expediat bagajele. Sa ne 
apucam numaidecât sa ne deghizam. Celebritatea este, mai 
ales pentru detectivi, foarte neprielnica Si eu trebuie sa mă 
feresc in tot momentul ca sa nu cumva vreun reporter 
îndrăzneţ sa mă fotografieze. 

După vreun ceas, un domn mai in vârsta si altul mai tânăr 
ieşiră din „Hotelul Londrei". 

Ei aveau înfăţişarea unor negustori înstăriți din Baltimore si se 
îndreptau spre Harrison Avenue la numărul 10. 

— Vom face si noi o vizita doamnei Dauforth, zise cel mai 
bătrân; poate ca bărbatul ei s-o fi întors acasă si ar putea sa ne 
dea informaţii despre dispariţia lui neaşteptata, pricinuita 
desigur de motive cu totul nevinovate. 


Locuinţa domnului Dauforth era la etajul al paisprezecelea al 
uneia din cele din urma case din strada Harrison, aproape de 
parcul Druid Hill. 

Tot cartierul din preajma parcului iţi făcea o impresie buna, 
fiind locuit de oameni cu stare. Cartierul vecin era locuit mai 
ales de studenţi. Aici se aflau o mulţime de locatari de diferite 
feluri, de la restaurantele cele mai bune, in care veneau familii 
cu pretenţii, pana la speluncile cele mai rău famate, in care 
serviciul era foarte prost. 

Cei doi domni se urcară cu ascensorul la etajul al 
paisprezecelea al casei din strada Harrison. Ei sunară si bătură 
de mai multe ori la uşa, dar nu le deschise nimeni. Tocmai 
voiau sa se întoarcă, supăraţi, când o uşa din fata intrării 
locuinţei domnului Dauforth se deschise si in 
deschizătura ei se ivi capul unei femei bătrâne. Ea se interesa 
cu curiozitate de dorinţa celor doi domni. 

— Domnul Dauforth si soţia domnului nu sunt acasă? 
întrebă Sherlock Holmes. 

— Nu sunt acasă, răspunse doamna bătrâna. 

— Dar acum o ora doamna Dauforth era acasă? 

— Aşa e, a plecat pe neaşteptate. O, domnilor! Sărmana 
femeie este grozav de tulburata de nenorocirile întâmplate in 
familia ei in timpul din urma. 

— Nu s-ar putea sa ne povestiţi ceva amănunte in 
aceasta privinţa? întrebă Sherlock Holmes. 

— Ba da, domnilor, o sa va spun si dumneavoastră ceea 
ce ştiu. Poftiţi puţin la mine. 

Cei doi detectivi urmară cu plăcere invitaţia bătrânei 
doamne, care, după ce ii ruga sa o scuze ca trebuie sa se aşeze 
(si ei se aşezară pe scaune), începu sa-i descoasă despre 
scopul vizitei lor la familia Dauforth. — Domnii sunt mai mult ca 
sigur de la politie? întrebă ea pe şleau. Desigur ca voiţi sa aflaţi 
amănuntele de la domnul sau de la doamna Dauforth in 
privinţa omorului ce a îngrozit oraşul întreg. Mă tem foarte 
mult ca si Dauforthii sunt amestecați in aceasta afacere, altfel 
de ce-ar fi dispărut domnul Dauforth, aşa deodată si fără ca 
cineva sa ştie unde s-a dus? Ca nici nevasta-sa nu ştie nimic. 
Apoi, de ce doamna Dauforth are, din ziua aceea, o fata aşa de 
trista si de abătută? De ce a şters-o si ea aşa de repede? Nu-mi 
vine sa cred ca numai durerea pricinuita de pierderea băiatului 


aceluia aşa de drăguţ si de amabil sa fi zăpăcit aşa de mult pe 
cei doi soiţi! Doamna Dauforth spunea mereu ca se temea ca 
bărbatul ei s-o fi sinucis, ca n-ar fi putut suferi imputările 
fratelui sau, ca n-a îngrijit destul de bine pe Charley, pe care i-l 
dăduse in seama. Chiar si ea mi-a părut cu totul deznădăjduită 
când a fost la ea, acum o ora, cumnatul ei din Rockville. Dar, 
chiar daca acesta avea sa-i imputa ceva, tot nu era un motiv ca 
ea sa-si curme viata. 

— De aceea nici eu nu cred ca ea sau soţul ei sa fi avut 
un asemenea gând, răspunse Holmes. Tulburarea lor trebuie 
sa aibă un alt motiv decât moartea nepotului lor. Domnul 
Dauforth este funcţionar la gara si are un venit neînsemnat. 
Poate sa fi cheltuit peste puterile lor si sa fi făcut datorii. Deci 
se poate prea bine ca creditorii sa-i fi încolţit cam rău. 

— Ei chiar trăiau luxos si făceau cheltuieli ce nu prea se 
potriveau situaţiei lor. Dar doamna Dauforth mi-a povestit 
odată ca se aşteptau la o moştenire mare. Aceasta poate ca o 
sa le si vina acum, după moartea lui Charley, căci domnul 
James Dauforth, marele fabricant de bere din Rockville, cu 
toate ca pare foarte robust, nu e tocmai sănătos; dimpotrivă, 
suferea de o boala grea. 

— Doamna  Dauforth a făcut aluzie in fata 
dumneavoastră la vreo moştenire? întrebă Holmes. Va rog sa 
ne spune-ţi numai ce puteţi justifica, căci va aflaţi in fata unor 
oameni ai politiei si daca împrejurările o vor cere, cuvintele 
dumneavoastră vor fi repetate in fata justiţiei. 

— Domnule, tot ce v-am spus e curatul adevăr. Mă 
feresc ca de diavol sa spun vreo minciuna. Eu chiar Ştiu mai 
multe despre omor decât bănuieşte politia. După ce am citit 
astăzi înştiinţarea politiei, aveam de gând sa mă duc la 
prefect si sa-i mărturisesc totul. Era pe la ora 8 dimineaţa, in 
ziua de 25, când am făcut o plimbare, după cum mi-e obiceiul, 
in Parcul Druid Hill care este numai la câţiva paşi de aici. 
Vremea era aşa de frumoasa, aerul, cu toata ora de 
dimineaţa, era aşa de cald, pasarelele ciripeau aşa de vesele 
in copaci, încât mă hotărâi sa-mi prelungesc plimbarea pana 
mai departe. Nu fusesem decât foarte rar prin aleile din dos, 
ce dau spre Jones Creek, căci locul fiind cam singuratic nu 
prea e căutat de vizitatori. Astfel, vroiam sa le vad mai bine. 
Fără sa fi întâlnit pe cineva, am trecut de mai multe tufişuri, 


când deodată câinele pe care îl luasem cu mine se opri si 
începu sa mârâie. Am observat imediat ce se întâmplase. 

La mica depărtare de mine, zării doi oameni care, 
vorbind încetişor, se îndreptau spre Jones Creek, un râuleţ cu 
apa aproape stătătoare, ce miroase urat. Amândoi aveau o 
înfăţişare destul de suspecta, cu toate ca erau bine îmbrăcaţi. 
Unul din ei ducea, sub pardesiu, după cum mi s-a părut, un 
pachet lung, greu. Din când in când, cei doi oameni se uitau 
împrejur speriaţi, dar ei nu ne băgară in seama, pe mine si pe 
căţel, pe care din prevedere îl luasem in braţe si-l făcusem sa 
se liniştească. Astfel văzui cum cei doi bărbaţi suspecți se 
urcară pe podul de peste Jones Creek, apoi se opriră, iar omul 
care ducea pachetul se apleca deodată peste balustrada si-si 
arunca povara in apa murdara a râuleţului. După aceea, 
amândoi o porniră repede cat ii ţineau picioarele, pe cărările 
din cealaltă parte a râului Jones Creek si in curând dispărură 
din ochii mei. Atunci mă apropiai de râu, strecurându-mă pe 
după pomi, sa nu fiu văzută, si observai ca apa de lângă pod 
tot mai făcea valuri in locul unde aruncaseră pachetul. Numai 
când am aflat despre înştiinţarea politiei — si asta s-a 
întâmplat acum un ceas — mi-a venit in gând ca in pachet se 
aflau, poate, bucăţile luate din corpul nenorocitului băiat, pe 
care paznicii l-au descoperit pe o alee din fundul parcului. 

— Aceasta informaţie e desigur foarte importanta, 
răspunse Holmes, care ascultase cu multa luare aminte 
povestirea bătrânei domnişoare, căci, socotind după 
tăbliță de pe uşa, pe care era gravat numele: „Domnişoara 
Ellen Milles", ea nu fusese căsătorită. N-aţi putea oare sa mi-i 
descrieţi pe cei doi bărbaţi? 

— Ba da, răspunse domnişoara Milles; i-am văzut foarte 
bine. Unul era un bărbat înalt, lat in spate, de vreo patruzeci si 
cinci de ani, cu o fata grozav de palida, cu ochii înfundaţi in 
fundul capului, cu cearcăne negre împrejur si cu o privire 
înţepătoare. Avea si o barba neagra, cam încâlcită. Era îmbrăcat 
din cap pana in picioare in negru si-si trăsese in fata pălăria-i 
mare, de pâsla. Celalalt era mic si îndesat. Avea o fata 
prosteasca, cu fălcile ieşite. Părul de pe cap şi mustăţile erau 
blonde. El purta un costum cenuşiu, cadrilat, şi o pălărie tare, 
neagră, ce-l cădea până peste urechi. Mi s-a părut că se clătina, 
luptându-se cu urmele unei amețeli, după o noapte de beţie. 


Ceea ce însă m-a intrigat mai tare e că se părea că avea numai 
jumătate din urechea dreaptă, căci cealaltă jumătate lipsea. 
Sherlock Holmes se ridică. 

— Vă mulţumesc pentru informaţiile dumneavoastră, 
domnişoară Milles, zise el, înclinându-se politicos. Vă vom avea 
în vedere în cercetările noastre şi chiar se poate ca pentru 
aceste informaţii să aveţi dreptul la o parte din premiul acordat 
pentru descoperirea ucigaşilor lui Charley Dauforth. Şi ca să 
vedeţi c-am fost îndreptăţit să vă chestionez in această 
afacere, vă rog să binevoiţi a vă arunca o privire asupra acestei 
legitimaţii. 

Şi el îi arătă domnişoarei Ellen Milles legitimaţia ca să 
mulţumească pe bătrâna şi curioasa cucoană. Imediat ce îşi 
aruncă privirea asupra acestei legitimaţii, şi se înclină de mai 
multe ori cu respect în faţa celor doi poliţişti, exprimându-și 
multumirea că nu mai avea nevoie să se ducă la poliţie, să dea 
informaţiile pe care le ştia. 

— Acum aţi face bine, domnişoară Milles, zise Holmes 
râzând prietenos, dacă aţi păstra cea mai mare 
confidenţialitate asupra vizitei noastre la dumneavoastră. 
Avem de-a face cu nişte criminali neobişnuit de primejdioşi, 
care au pe conştiinţă nu numai omorul lui Charley Dauforth, ci 
şi uciderea celorlalţi copii, omorâţi înaintea lui. Şi dacă 
criminalii aceia ar afla că dumneavoastră aţi fost cea care i-aţi 
trădat poliţiei s-ar putea să nu vă meargă tocmai bine şi la 
urma urmelor, să fiţi chiar dumneavoastră următoarea victimă. 

Domnişoara Milles tresări de spaimă şi jură pe toţi sfinţii 
că n-o să spună nimic nimănui despre onoarea pe care i-o 
făcuseră domnii de la poliţie venind la ea. Apoi cei doi detectivi 
se despărţiră de ea, fiind siguri că de frică, bătrâna domnişoară 
avea să-şi ţină jurământul cu sfinţenie. 

— Să mergem acum la parcul Druid Hill, zise Holmes către 
Harry, când ieşiră din casa aceea mare, să vedem mai departe 
locul unde s-a găsit cadavrul ciopârţit al băiatului şi să căutăm, 
pe cât ne va sta în putinţă, să reconstituim împrejurările în care 
s-a făcut acea descoperire. 

Ei ajunseră curând la parcul imens, care era unul din cele 
mai frumoase şi mai vechi parcuri din Baltimore. Soarele se 
afla destul de sus când ei pătrunseră pe aleile umbroase şi nu 


se plimbau de mult când un om bătrân, care după uniformă se 
vedea că era paznic, trecu pe dinaintea lor. 

— Domnule, îi zise Sherlock Holmes, ai câteva minute de 
pierdut cu noi? 

Paznicul se opri din mers. 

— Cu ce vă pot ajuta? întrebă el scurt. E aproape de prânz 
şi am prea puţin timp pentru masă, aşa că nu l-aş putea pierde. 

— Vreau să te rog să ne duci la locul unde a fost găsit 
cadavrul ciopârţit al băiatului Dauforth. 

— Dumneata eşti al zecelea care în ultimul timp mi-a făcut 
această cerere, mormăi paznicul. Am avea altceva de făcut, 
decât să mulţumim curiozitatea vizitatorilor parcului. 

— Ei, moşule, zise Holmes, strecurând un dolar în mâna 
paznicului aşa de amabil. Dacă te-ai uita mai de aproape la asta 
— şi scoase din buzunar legitimaţia de la poliţie — nădăjduiesc 
că n-o să mai ai nimic de zis împotriva dorinţei mele. 

— Bineînţeles, domnule, răspunse atunci paznicul cu totul 
schimbat, vă voi conduce numaidecât la locul crimei. Şi pomi 
repede înaintea detectivilor, aşa că aceştia trebuiră să-şi 
iuţească paşii ca să-l poată urma. Astfel ajunseră numaidecât 
în partea din fund a parcului, unde se plimbase domnişoara 
Milles cu căţeluşul ei în dimineaţa zilei de 25. 

Râuleţul strălucea printre pomi, ca şi parapetul alb al 
podului. Paznicul se opri la o mică depărtare de Jones Creek. 

— lată aici, zise el, în după-amiaza zilei de 25 între orele 
patru şi cinci, pe când curăţam fundul mlăştinos al râului, am 
găsit, cu căngile, un pachet mare, învelit într-o pânză cafenie. 
Cum căngile noastre ajung până la fund, cu cârligele lor de 
fier, ca astfel să poată trage tot brădişul şi plantele 
înrădăcinate acolo, nu se putea să ne scape un obiect aşa de 
mare, ca pachetul acela. Astfel am bănuit numaidecât că vom 
găsi în el ceva suspect. Pânza în care era învelit era plină de 
sânge, iar prin ea se simţea că înăuntru erau bucăţi de carne 
şi oase. Totuşi n-am fi bănuit niciodată c-o să găsim ce-am 
aflat după ce-am tăiat pânza. Vă mărturisesc, domnilor, că 
priveliştea pe care am văzut-o era îngrozitoare. Sărmanului 
băiat, al cărui corp era ciopârtit, i se tăiase capul şi trunchiul 
cu fierăstrăul cu atâta măiestrie, că parcă ar fi fost făcut de un 
măcelar de profesie; iar mâinile şi picioarele îi fuseseră scoase 


din încheieturi. Apoi şi acestea fuseseră, la rândul lor, tăiate şi 
zdrobite. 

— In ce fel credeţi, întrebă Sherlock Holmes, că pachetul 
a ajuns în Jones Creek? 

— Desigur c-a fost aruncat peste pod, căci se afla chiar 
lângă el. Ca să nu iasă la suprafaţă, ucigaşii puseseră în el şi 
nişte pietre. Astfel crima lor nu s-ar fi descoperit dacă din 
întâmplare, nu ne-am fi apucat, în ziua următoare, să curăţăm 
râuleţul. 

— Din momentul în care aţi făcut descoperirea aceasta 
grozavă, n-aţi mai observat învârtindu-se prin parc niscaiva 
oameni, care se plimbau mai ales prin locurile acestea? 

— Nu mi-a bătut nimeni la ochi, răspunse paznicul. Ei, 
desigur că cei care au săvârşit această crimă se vor feri 
desigur să mai calce a doua oară pe aici fără îndoială că ei se 
află acum departe de aici. 

— Să nu crezi asta, prietene, răspunse Holmes, care în tot 
timpul relatării paznicului  cercetase, fără încetare, 
împrejurările cu ochii-l pătrunzători. E un lucru constatat de 
mult că ucigaşul e atras mereu spre victima sa. Şi tocmai asta 
îi aduce pierzania... la te uită colo, şopti el apoi spre Hany, 
fără să-şi schimbe câtuşi de puţin poziţia din acel moment a 
corpului, la individul acela, care se vede peste drum, în partea 
cealaltă a râului, stând, aproape de pod, în dosul unui tufiş şi 
pândindu-ne. Nu se aseamănă oare cu descrierea pe care ne-a 
făcut-o domnişoara Milles despre însoţitorul omului îmbrăcat 
în negru şi cu barbă neagră? 

Fără să bată la ochi, Hany, îşi îndreptă privirea spre locul 
arătat; apoi într-o clipă el alergă, ca vântul, trecând podul, 
spre tufiş, ca să pună mâna pe individul suspect. 

Dar aproape în acelaşi moment, spre marea uimire a 
paznicului, alergă şi Holmes tot spre individul blond, cu 
costumul cenuşiu, cadrilat. Atunci crezu şi paznicul de cuviinţă 
să urmeze pilda celor doi detectivi, aşa că cei trei oameni 
porniră în goană după criminal. 

In curând însă paznicul îi pierdu din vedere pe Sherlock 
Holmes şi pe Harry Taxon, care-l urmăreau pe fugar cu o 
repeziciune uimitoare. 


Cruciş şi curmeziş, printr-un adevărat labirint de alei şi 
poteci, ba adeseori trecând chiar printre pomi, fugarul şi cei 
care îl urmăreau se îndreptau spre cartierele 
mărginaşe ale Baltimore-ului, către acele împrejurimi rău 
famate, locuite de fel de fel de criminali. Desigur criminalul 
locuia pe acolo. 

Cei doi detectivi parcă îşi dăduseră, pe tăcute, cuvântul 
să nu lase pe individul bănuit să ajungă până acolo, ci să-l 
prindă mai înainte de a ieşi din parc. 

Astfel, Harry dintr-o parte, iar Holmes dintr-alta se 
apropiară din ce în ce mai mult de fugar. Acum nu mai era 
decât o problemă de câteva minute şi cel urmărit urma să fie 
prins. 

Văzându-se în această situaţie critică, acesta din urmă 
scoase un revolver din buzunar şi trase două gloanţe spre cei 
doi detectivi ele însă nu nimeriră ţinta, ci trecură la mică 
distanţă de capetele lui Hany Taxon şi Sherlock Holmes. 

Atunci Holmes se hotărî să ia o măsură rapidă; el îşi 
scoase iute ca fulgerul un revolver din buzunar şi trase un 
glonţ; cel urmărit fiind rănit, căzu la pământ, scoțând un strigăt 
de durere. Intr-o clipă, cei doi urmăritori fură lângă el. Fugarul 
fiind însă rănit numai uşor la un picior, după ce se reculese din 
prima spaimă, vru să-şi urmeze fuga, dar Holmes şi Harry, îi 
prinseseră deja. 

— Stai pe loc, flăcăule îi zise cel dintâi ameninţător, pe 
când Harry îi punea cu repeziciune şi iscusinţă cătuşele de oţel. 
Mai înainte de a-ţi da drumul, am vrea să vorbim câteva 
cuvinte cu tine. Tu eşti individul care, în dimineaţa zilei de 25, 
pe la ora 8, ai fost văzut, împreună cu un tovarăş, un om palid, 
cu barbă neagră, în acelaşi loc unde te-am văzut astăzi. Ai fost 
cu el pe pod, când tovarăşul tău a aruncat în Jones Creek un 
pachet mare învelit într-o pânză castanie. Desigur că eşti unul 
dintre criminalii care au ucis, în noaptea de 24 spre 25, pe 
sărmanul Charley Dauforth şi l-au tăiat în bucăţi, băgându-l 
într-un sac, ca să-l facă să dispară pentru totdeauna în Jones 
Creek. 

— Ai înnebunit, omule? Şi rostind o înjurătură grosolană, 
prizonierul vru să scape din cătuşele sale. Te vei căi că m-ai 
rănit şi că m-ai legat. In dimineaţa de 25, Dumnezeu ştie unde 
am fost, dar nicidecum în parcul Druid Hill. 


— Minti, criminal nenorocit! Persoana care te-a văzut te-a 
descris atât de bine, încât te-am recunoscut imediat. Mai 
înainte de toate, te trădează urechea dreaptă, care-i ciopârţită. 
Ar fi mult mai bine să laşi încăpăţânarea şi să nu mai 
tăgăduieşti. Căci nu avem multă vreme şi în cazul când nu vei 
deschide gura, vom proceda scurt şi rapid. 

— Dar sunt cu totul nevinovat de crima pe care vreţi să 
mă faceţi răspunzător zise omul plin de spaimă şi cu o voce 
tremurătoare. Îmi pot stabili un alibi pentru noaptea de 24 spre 
25 când s-a întâmplat crima, după părerea voastră. 

— Ei, dacă nu eşti tu ucigaşul lui Charley Dauforth, vei fi, 
poate, al celorlalţi băieţi în tot cazul, bărbosul acela negru, cu 
care ai fost văzut, trebuie să-l fi ucis pe Charley, de vreme ce 
el a venit cu pachetul cu bucăţelele băiatului, pe care l-a 
aruncat de pe pod în râu. O să ne spui cine este şi unde-l 
putem găsi? 

— Prea îmi pui multe întrebări, domnule, răspunse cel 
arestat; a fost pur şi simplu o întâmplare că ne-am întâlnit în 
parc în dimineaţa zilei de 25. Nu ştiu nici cum îl cheamă, nici 
unde e şi nici de unde a luat pachetul cu care a venit şi pe care 
l-a aruncat în apă. 

— Ei dacă nu vrei să vorbeşti, flăcăule, atunci voi căuta să- 
ţi împrospătez memoria. 

La aceste cuvinte, detectivul scoase un baston de cauciuc 
cu care-l lovi de mai multe ori cu putere în spate pe 
îndărătnicului individ. Acesta se strânse de durere şi-şi muşcă 
buzele, ca să nu lase să-l scape vreun sunet. Dar Holmes îşi 
prelungi încercarea de împrospătare a memoriei cu atâta 
putere şi energie, până ce stratul de gheaţă de pe inima 
iscusitului criminal începu să se topească. El căzu în genunchi 
şi-şi ceru iertare plângând: 

— Vezi aşa, old friend, zise Holmes zâmbind; ţi-e de ajuns 
sau mai ai nevoie să te mai ajut puţin? 

— Voi spune tot ce vreţi să ştiţi, se jelui omul cu o 
jumătate de ureche, opreşte-te numai, că-mi rupi toate oasele. 
Ce vreţi să ştiţi mai întâi? 

— Ei aşa îmi placi, zise râzând detectivul, şi scoase din 
buzunar o sticluţă cu coniac; dacă vei fi de treabă, vei vedea că 
nici eu nu sunt aşa de rău. lată, ia sticluţa asta şi mai alină-ţi 


durerile cu o înghiţitură zdravănă. Nădăjduiesc că o să te 
înzdrăveneşti bine. 

Cel arestat luă sticla cu lăcomie şi ar fi sorbit-o pe toată 
dintr-o dată, dacă Holmes nu l-ar fi împiedicat. 

— Opreşte-te, băiatule! zise el, smulgându-i sticla din 
mâini n-am vorbit să te îmbeţi şi să îndrugi verzi şi uscate, aşa 
ca să nu te poată pricepe nimeni. lţi făgăduiesc insă că-ti voi 
da tot ce mai este în sticlă, dacă vei fi ascultător. Şi vezi ca 
altădată să nu mai fiu nevoit să bat tactul pe spinarea ta. 
Ascute-ti deci urechile şi-ascultă bine: aici e sticla şi colo 
bastonul de cauciuc. Ai de ales intre amândouă... Va să zică, 
cine era individul cu ochii negri, şireţi? 

— N-ai decât să mă baţi până mă vei omori, răspunse cel 
întrebat, că nu-ţi pot răspunde la această întrebare. 

— Totuşi e bun prieten cu tine, răspunse Holmes 
ameninţător, şi-şi apropie iar bastonul de cel prins. Duminică 
dimineaţă când aţi fost aici să aruncaţi cadavrul, ai vorbit 
foarte prieteneşte cu el şi după ce aţi aruncat pachetul in apă, 
aţi luat-o amândoi la picior. Trebuie neapărat să vă cunoaşteţi 
de mai mută vreme. Vorbeşte deci ticălosule! N-ai să mă 
prosteşti pe mine, căci sunt şi eu tot atât de priceput ca tine. 
Ar fi mai bine pentru tine să-mi spui totul mie, decât să te mai 
duc pe la judecătorul de instrucţie. Acum soarta îţi mai este în 
mână; pe când, dacă vei ajunge la politie, va fi vai de capul 
tău. 

— Ei, dacă-i aşa mă voi spovedi pe negriciosul acela îl 
cunosc din ziua de 24. L-am întâlnit pentru prima oară într-o 
cârciumă de lângă gara Camden, unde vin tot beţivi unul şi 
unul. El era împreună cu un băiat drăguţ, de vreo 
cincisprezece ani, pe care-l îmbătase tun, de adormise ca un 
mort. Când m-am aşezat la masă, lângă el, şi l-am întrebat 
cine era băiatul, acesta mi-a răspuns că este nepotul său, cu 
care vroia să plece peste câteva ore la Willington, in New 
Jersey, spre a-l duce ta părinţii săi. 

— Pe la ce oră era asta? 

— Ei, să fi fost cam între unsprezece şi douăsprezece. 

— Cum arăta băiatul? Semăna poate cu ăsta? Şi Holmes 
scoase fotografia pe care i-o dăduse d-nul Dauforth şi-o arătă 
individului. 

Acesta aruncă numai o privire scurtă asupra ei şi zise: 


— Da, ăsta era! 

— Aşadar, l-ai găsit pe negricios in cârciumă şi n-ai intrat 
o dată cu el şi cu băiatul? 

— Să mă ia dracu' dacă nu spun adevărul, răspunse 
celălalt. Când am venit eu, negriciosul trebuie să fi fost de 
multă vreme acolo. 

— Şi cât aţi stat împreună? 

— Cel mult o jumătate de ceas, apoi am plecat fiindcă 
vroiam să mai dau o spargere in noaptea aceea. Avusesem de 
lucru cam până la patru dimineaţa, dar am fost şi bine 
răsplătit, căci am făcut o afacere bună. Pe urmă, de bucurie, 
am mai intrat într-o cârciumă şi am mai tras puţin la măsea, 
aşa că pe la şapte eram turtit de-a binelea. Astfel, ce e de 
mirare că m-am dus să mă răcoresc puţin în frumosul şi 
răcorosul parc Druid Hill. Am intrat prin partea asta, dar n-am 
făcut decât câţiva paşi, când deodată dădui de negriciosul 
care venea cu un pachet mare. „Ce-ai acolo înăuntru? îl 
întrebai eu curios; sufli ca un cal şi eşti plin de sudoare „Nu fi 
aşa de curios amice, îmi răspunse el morocănos. Adică, ce-ar 
fi dacă ti-aş spune... Băiatul cu care m-ai văzut aseară, in 
cârciumă, pe care îi duceam la gară, s-a obrăznicit şi a început 
să-mi facă imputări că l-am târât într-o asemenea speluncă şi 
că l-am îmbătat. Atunci, mânios, i-am cărat câteva cu boxul, 
iar el şi-a dat imediat ochii peste cap şi n-a mai zis nici o 
vorbă. Asta a fost o afacere nostimă de tot, fir-ar a dracului să 
fie! Apoi a trebuit să caut să scap de băiat, ca să nu-mi dea 
cineva de urmă. De aceea l-am dus undeva, unde să fiu numai 
eu singur cu el, i-am dezbrăcat, l-am tăiat şi l-am băgat în 
sacul acesta de pânză, după ce am mai băgat şi câteva pietre, 
ca să-l tragă la fundul apei." lar când negriciosul m-a rugat să-l 
ajut, n-am putut să zic că nu vreau, mai ales că mi-a băgat în 
mână o livră. Pe urmă am plecat împreună, după ce am isprăvit 
lucrul amândoi din păcate n-am fost destul de prevăzători şi 
destul de repezi la treabă, căci astfel nu ne-ai fi dat dumneata 
de urmă. 

— Dar de ce nu te-ai dus la poliţie să capeţi premiul de 
3.000 de dolari, dacă, cu adevărat, nu eşti vinovat de omorul 
lui Charley Dauforth? Asta nu prea îmi miroase a bine. 

— Cred şi eu că dumitale ţi s-o fi părut aşa, domnule, dar 
ţi-am mai spus că în noaptea de 24 spre 25 am învârtit o 


afacere, care nu era tocmai pe placul domnilor poliţişti. De 
aceea nu prea m-am simţit cu conştiinţa împăcată, ca să alerg 
aşa cu una cu două la poliţie, să dau de gol pe altul. Repet 
deci, încă o dată, că nu l-am ajutat deloc pe negricios; am 
destule pe suflet, dar de viaţa oamenilor nu m-am atins 
niciodată! N-am deloc poftă să ajung pe scaunul electric. Dacă 
nu crezi că am stat cu negriciosul în noaptea de 24 spre 25 
numai un ceas n-ai decât să te interesezi singur la cârciuma de 
lângă gara Camden şi să a întrebi pe drăguţa lui, fata de la 
tejghea, care, după câte mi se pare, e în legătură cu 
negriciosul. Ea îţi va adeveri că am părăsit cârciuma cam pe la 
ora unsprezece. 

— Ei, atunci, să ne duci la această cârciumă, zise Holmes, 
pe când îi făcea semn bătrânului paznic, care se zărea printre 
arbori, domnul acesta ne va aduce o trăsură închisă, cu care 
vom porni de aici, fără să bată la ochi, şi ne vom duce la localul 
pe care ni-l vei arăta. 

Paznicul parcului fu informat in câteva minute despre cele 
întâmplate şi după un sfert de oră cei doi detectivi şi 
prizonierul lor plecară cu trăsura spre cârciuma de lângă gara 
Camden. 

CAPITOLUL IlI — Interogatoriul de la cârciumă 

Cartierul în care era gara Camden, spre care se îndreptase 
vizitiul, era unul dintre cartierele cele mai mizerabile ale 
oraşului Baltimore şi mai ales strada unde se opriră, in sfârşit, 
în faţa unei case, tocmai în marginea oraşului, care era locuită 
de fel de fel de oameni fără căpătăi. 

Cârciuma în care Buck Lome — aşa zisese omul cu 
jumătate de ureche că-l cheamă — îl văzuse pe omul cel 
negricios cu copilul se afla în pivniţa acestei case. O scară 
veche şi ruptă ducea jos, în local, ale cărui uşă şi fereastră erau 
acoperite de nişte perdele de stambă roşie, murdară. 

La această oră timpurie de după-amiază, clienţii obişnuiţi 
ai cârciumii nu se aflau încă aici, ceea ce fu un mare noroc 
pentru Holmes şi Harry, căci acelor vagabonzi i-ar fi fost foarte 
uşor să-şi scoată cuţitele de la brâu şi revolverele, spre a 
elibera pe prizonier din mâinile detectivilor. Astfel insă, intrarea 
neaşteptată a celor doi detectivi împreună cu Buck Lorne 
produse o spaimă grozavă cârciumarului, care şedea în dosul 


tejghelei, precum şi asupra chelneriţelor, care, ca şi patronul 
lor, aveau o mutră suspectă. 

Buck Lorne arătă pe una din aceste chelneriţe pe care el 
o socotea iubita negriciosului. Era o fată grasă, cu o faţă 
obraznică şi mirosind grozav a rachiu. 
Indată ce află de ce veniseră domnii de la poliţie — fireşte că 
ea credea că Sherlock Holmes şi Han Taxon erau poliţişti -, ea 
izbucni în râs şi zise cu obrăznicie: 

— Ce am eu cu flăcăul despre care vorbeşte prostănacul 
ăsta. Aşa e, a fost seara târziu, în ziua de 24, cu un băiat blond, 
înalt, subţire, dar vânjos care purta un costum cenuşiu, se 
adresă ea, la aceste cuvinte, către o colegă care, curioasă, 
venise din cameră. 

— Desigur, Kitty, răspunse cea întrebată; ne-am mirat cu 
toatele, ce căuta aici un băiat aşa de tânăr şi drăguţ în 
tovărăşia unui hoţ ca negriciosul. 

— Bine, Sir, începu atunci vorba domnul Red Riley, 
proprietarul localului şi mie îmi venise să îi fac vânt 
negriciosului, împreună cu băiatul, dacă nu mi-ar fi explicat că 
băiatul îi era rudă şi că voia să-l ducă acasă, la părinţii lui care 
stau în Willington. Şi chiar se părea să fie aşa, căci băiatul, care 
era beat-turtă, răspunse la toate acestea prin da! 

— Ştiţi desigur, domnule Riley, sau cel puţin vă puteţi 
închipui cine era băiatul? întrebă Holmes îndreptându-şi ochii 
cenuşii, cu o privire pătrunzătoare, asupra cârciumarului. 

— Da, negreşit! Când am citit azi anunţul poliţiei mi-am zis 
îndată că nu se poate ca victima să fi fost altcineva decât 
Charley Dauforth. 

— Bărbatul care l-a atras aici pe băiat venea de mult în 
localul dumitale? 

— No, Sir, in seara de 24, a venit pentru prima oară. Mai 
înainte nu l-am observat vreodată printre clienţii mei. Chiar şi 
acestora nu li s-a părut cunoscut căci nu s-a aşezat la masa 
cuiva şi a luat loc la masa din fund, împreună cu băiatul. Numai 
după ce au stat acolo câteva ceasuri, pe când băiatul adormise 
pe-o bancă, a venit ăsta — şi patronul arătă pe Buck Lorne — şi 
s-a aşezat la masa lui. 

— Nu vi s-a părut, domnule Riley, că amândoi se 
cunoşteau mai de mult? 


— Ba da, Sir, răspunse Riley; şi-au strâns mâinile şi-au 
ciocnit împreună pahar după pahar. 

Holmes îşi îndreptă privirea-i amenințătoare asupra celui 
arestat. 

— Cum se potriveşte informaţia asta, a domnului Riley, cu 
mărturisirea dumitale, că l-ai văzut pe negricios pentru prima 
oară, în seara de 24? Ai căutat să mă înşeli, prietene; acum 
mai îndrăzneşti să rămâi tot la mărturisirile dinainte? 
Gândeşte-te, căci ştii ce te aşteaptă. lţi dau câteva minute de 
gândit, în care timp voi urma cu ascultarea patronului şi a 
cucoanelor acestora. Aşadar, domnule Riley, cât timp au stat ei 
împreună? 

— Ei, asta nu pot s-o spun exact, răspunse cârciumarul. 
Localul s-a umplut pe la douăsprezece. Aşa de mult, că am 
avut treabă până peste cap şi n-am mai putut ieşi de după 
tejghea. Kitty însă trebuie să ştie, căci ea a servit în camera din 
dos, unde stăteau ei. 

— Aşa e, Sir, zise Kitty, nu i-am pierdut deloc din vedere 
fiindcă mi s-au părut de la început că erau nişte poame bune... 
N-au stat mult împreună. Cam pe la unu după miezul nopţii 
ăsta a plecat, iar negriciosul a rămas cu băiatul. 

— Şi nu s-a mai întors toată noaptea? 

— No, Sir. 

— Când au plecat apoi, cel cu barbă neagră şi băiatul? 

— Ei au mai stat cam vreo jumătate de ceas, după care 
negriciosul l-a ridicat pe băiat şi a plecat cu el la gară. Aşa cel 
puţin mi-a spus el. Trenul de Willington pleacă la ora două 
dimineaţa, şi el mi-a spus că trebuie să ajungă la vreme, ca să 
nu piardă trenul. 

— Iţi mulţumesc, zise Holmes. Încă o întrebare: Buck Lorne 
mi-a spus că dumneata ai avea legături cu negriciosul acela. 
Aşa e? 

Fata izbucni într-un râs grozav: 

— Numai asta-mi mai lipsea! A vrut el, nu-i vorbă, să 
pună mâna pe mine, şi desigur că tot pentru asta a venit şi-n 
seara aceea, căci îmi tot făcea cu ochiul, dar eu nu sunt de 
nasul lui! Odată am fost aşa de proastă, c-am plecat seara cu 
el; dar mulţumesc lui Dumnezeu c-am scăpat cu fata curată. 
Câinele acela era cât pe ce să mă strângă de gât. Am scăpat 
numai vârându-i în braţ un ac de pălărie, pe care îl aveam in 


mână, şi m-am ales numai cu ochiul umflat şi vânăt. Dar nu se 
ştie ce s-ar fi putut întâmpla; poate că, dacă tâlharul nu se 
poticnea şi nu trebuia să se ascundă, ar mai fi pus mâna pe 
mine şi mi-ar făcut de petrecanie. 

— Atunci mă mir foarte mult că nu te-ai dus încă la 
poliţie, zise Holmes. Doar ştii ce răsplată se va da aceluia care 
îl va descoperi pe ucigaş. 

— Aşa e, dar nu-mi trebuie bani însângeraţi, răspunse 
Kitty. Mai întâi nici nu ştiu bine cum îl cheamă pe negriciosul 
acela, ori unde locuieşte, şi apoi nu mi-ar merge tocmai bine 
dacă l-aş denunța... Şi la drept vorbind, ar fi şi păcat să denunţ 
pe unul care ştie să scape aşa de bine de poliţişti. Pe urmă s-ar 
putea, cine ştie, ca intr-o noapte frumoasă când m-aş plimba 
pe străzi, să mă pomenesc cu un cuţit între coaste... Să mă 
ierţi, dar n-am încă poftă să mă ia dracu'! 

— Îţi mai aduci aminte, domnişoară Kitty, o mai întrebă 
Holmes, încotro te-a dus omul cu barba neagră, in noaptea 
aceea? 

— Nu, zise Kitty; scrâşnind din dinţi nu ştiu, era pe undeva, 
pe a înţărcat dracul copii, tocmai la capătul lumii. Afară de 
asta, era aşa de întuneric, că nu se vedea nici vârful nasului, şi 
dacă n-aş fi fost aşa de beată, căci negriciosul îmi dăduse aşa 
de mult să beau, n-aş fi făcut prostia să mă duc cu el. Mai ales 
când m-am întors acasă, eram turtă nu altceva; casele se 
învârteau în jurul meu; iar felinarele se apucaseră să joace. 

— Totuşi, s-ar putea să faci o încercare, domnişoară Kitty, 
zise Holmes, cu un ton prietenos; poate o vom scoate-o la 
capăt; în tot cazul; n-o să ai nici o vină dacă nu vei putea să-ţi 
aduci aminte... Spuneai că te-a dus unde a înţărcat dracul 
copiii? Desigur, vroiai să înţeleg locurile virane, parcelate 
pentru case, şi care se află aproape de gară? Harry, i-a du-te şi 
întreabă-l pe vizitiu, care aşteaptă afară; cât ne trebuie să 
ajungem acolo? 

Cred că nu sunt decât câteva minute. Domnul Riley o să-ţi 
dea voie să lipseşti atâta timp cu noi. 

— Well, Sir, răspunse cârciumarul, foarte politicos, n-am 
nimic împotrivă... Poţi să te duci, Kitty, căci nu cred că ai de ce 
să te temi de negriciosul acela... Acum au început să-l 
încolţească din toate părţile şi în curând o să-l vezi la răcoare. 


— Ei, din partea mea, zise Kitty, dacă domnul comisar 
vrea, n-am nimic de zis. Dar nu cred c-o să pot recunoaşte 
locul. 

In timpul acela Harry se-ntoarse şi zise că drumul până-n 
cartierul cu terenuri virane face cel mult un sfert de ceas. 

— Atunci avem destul timp să-l ducem mai întâi pe 
domnul acesta la o secție de poliţie apropiată, zise Holmes 
zâmbind. Mai înainte de a ne duce să inspectăm locuința 
ucigaşului, să isprăvim cu acest domn Buck Lorne, de la care 
trebuie să aflăm tot ceea ce priveşte cunoştinţa lui cu 
negriciosul, care, fără îndoială, trebuie să fie destul de veche. 

Buck Lorne avu o expresie de spaimă, iar când detectivii îi 
porunciră să se urce iar în trăsură, el îi dete un brânci lui Harry 
care sta lângă el, ca să-şi facă drum şi s-o ia la fugă. 

Dar Holmes, care nu-l slăbise nici un moment din ochi pe 
criminal, mai înainte ca Buck Lorne să facă un pas, îl apucă de 
ceafă şi-l târî cu putere spre trăsura închisă. 

— Câine nelegiuit, îi zise el înciudat, acum e timpul s-o 
sfârşim cu tine! 

El o rugă apoi pe Kitty să se urce şi ea in trăsură, după care se 
sui şi el cu Harry, aşezându-se de amândouă părţile 
criminalului... 

— La secţia de poliţie cea mai apropiată! zise Holmes apoi 
vizitiului. 

Caii porniră în galop spre biroul poliţiei. Când ajunseră aici, 
Holmes îi lăsă pe Harry şi pe Kitty în trăsură, iar el îl sili pe 
Buck Lorne să se dea jos şi să intre în secţie. Polițistul de 
serviciu fu foarte mirat văzând că intră în birou un domn atât 
de elegant care aduce un pungaş. Dar acesta fu şi mai mirat 
când, aruncând o privire spre legitimaţia pe care detectivul i-o 
arătă, văzu că in faţa lui se afla Sherlock Holmes, cel mai 
renumit criminalist al lumii. 

— Domnule coleg, iată, ţi-aduc un individ, se adresă 
Holmes către funcţionar, care se înclină foarte politicos, pe 
care-l bănuiesc că este amestecat în uciderile băieţilor din 
Baltimore, şi mai ales că are legătură cu uciderea lui Charley 
Dauforth. 

Funcţionarul polițienesc îl ascultă cu multă luare aminte și- 
| măsură cu o privire pătrunzătoare pe arestat, din creştet până 
în tălpi. 


— Hm, zise el, e foarte probabil să fie aşa! Flăcăul acesta, 
cu urechea înjumătăţită, este o cunoştinţă mai veche a poliţiei 
şi împodobeşte de mult albumul criminalilor. Cum te numeşti? 
îl întrebă el apoi pe criminal. 

— Buck Lorne, răspunse acesta cu obrăznicie. 

— Buck Lorne? zise funcţionarul râzând, nu, nu, prietene! 
Ăsta nu-i numele adevărat. În lista criminalilor eşti trecut altfel. 
Dumneata eşti — acum o ştiu sigur — Ralf Morgan, unul din 
criminalii cei mai renumiţi din tot Maryllandul. De altfel, eu 
bănuiesc că tu ai fost acela care, în noaptea de 24 spre 25, ai 
dat spargerea de la bijuteria domnului Barnes, din strada 
Vulturului. 

— All right, old boy, zise criminalul, râzând batjocoritor! 
Chiar aşa e şi nu tăgăduiesc deloc, căci altfel aş putea fi bănuit 
că, împreună cu negriciosul de Drogger Bill, pe care îl cunosc 
încă din Texas, dar a cărui locuinţă nu ştiu unde este, i-aş fi 
făcut de petrecanie broscoiului ăla de băiat. Şi nu mi-ar mai 
merge bine dacă m-aţi băga la închisoare pe viaţă! 

După aceste cuvinte, Buck Lorne, alias Ralf Morgan îşi 
puse mâinile legate pe piept. 

— Băgaţi numai mâna în buzunarul dinăuntru, din partea 
asta, zise el cu oarecare mândrie de hoţ, şi veţi găsi dovada că 
eu sunt acela care a făcut afacerea de la prăvălia bogatului 
evreu. 

Funcţionarul polițienesc, urmând această invitaţie, scoase 
din buzunarul hoţului câteva tocuri în care, după ce le 
deschise, văzu mai multe bijuterii preţioase. 

— Ei, acum ai să crezi, domnule, se adresă atunci 
criminalul batjocoritor, către Holmes, că n-am nici un amestec 
în uciderea lui Charley Dauforth, şi de ce, în dimineaţa de 25, 
când m-am întâlnit din întâmplare cu el în parc, nu m-am 
gândit să-l dau de gol. Mai întâi, m-aş fi purtat rău faţă de un 
tovarăş, şi al doilea, aş fi intrat singur în bucluc. 

— Cu toate acestea se poate prea bine ca şi dumneata să 
ai o vină în uciderea băiatului, zise Holmes. În tot cazul — se 
adresă el funcţionarului polițienesc — puneţi-l sub paza cea 
mai severă. Va trebui să ne dea mai multe lămuriri şi se poate 
ca, la urma urmelor, să nu fie tocmai curat. 


— Fiţi fără grijă, domnule Holmes, răspunse polițistul 
zâmbind; voi chema numaidecât să vină duba şi-l voi trimite la 
răcoare, la închisoarea centrală; de unde n-o să mai poată fugi. 

Holmes se despărţi de funcţionar şi se urcă iar în trăsură, 
care porni îndată, după informaţiile chelneriţei, care acum se 
răzgândise şi zise că-şi amintea cam pe unde era casa unde 
fusese cu negriciosul. În curând aveau să ajungă, căci acum 
recunoştea împrejurimile. 


CAPITOLUL IV — Ascunzătoarea 


La intrarea uneia dintre străzile cele mai lăturalnice şi mai 
mizerabile, situată chiar în apropierea locurilor virane, 
destinate pentru clădiri, vizitiul opri trăsura. Cei din trăsură se 
dădură jos, şi după ce Holmes plăti birjarului, începu să caute, 
după indicaţiile lui Kitty, locuinţa omului cu barba neagră, zis 
negriciosul DaggerBill, din Texas. 

Dar fata era o călăuză foarte rea, căci ei străbătură toată 
strada, Kitty neştiind bine dacă aceasta era chiar strada în care 
se afla locuinţa criminalului. Abia după ce umblară o oră 
întreagă, căutând în zadar, Kitty începu să dea semne de 
recunoaştere. 

În amintirea ei nu rămăsese decât un singur amănunt, 
neînsemnat în ce privea casa; ea ştia că era mai retrasă decât 
celelalte clădiri, fiind clădită intr-o vreme când se credea că 
strada va fi lărgită. 

— Aici e, zise Kitty abia răsuflând; acum ştiu prea bine că 
am urcat trei trepte ca să intrăm în casă, cum este aici. 

Dar când Holmes şi Harry o urmară-n casă, ea-ncepu să se 
îndoiască din nou. Mansarda în care o dusese bărbosul cel 
negru se putea să fie, după părerea ei, şi-n altă casă. 

Holmes însă nu fu de aceeaşi părere; el credea mai curând 
că se aflau pe urma adevărată. 

Pe când Kitty tot se mai îndoia şi se uita încoace şi-n colo 
prin casă, el întrebă pe portar despre locuitorii ultimului etaj şi 
află că sus de tot, într-o mansardă, locuia de cinci săptămâni 
un bărbat, care mai înainte trăise cu nevastă-sa dar care după 
toate aparențele, venise din vestul îndepărtat al ținutului 
Baltimore-ului. 


Descrierea pe care portarul o făcu chiriaşulului se potrivi 
de minune cu aceea pe care o făcuse domnişoara Ellen Milles 
omului negricios. Portarul nu ştia cu ce se ocupa omul acela. El 
susţinea însă că trebuia să fie un om rău, căci se petrecuseră 
de mai multe ori scene grozave între el şi nevastă-sa şi de 
aceea sărmana femeie se despărţise de el şi luase altă casă, 
undeva, prin Baltimore. El se numea Jeremy Snowdon şi stătea 
prea puţin acasă; mai ales în zilele din urmă nu fusese văzut 
deloc. Holmes ii mulţumi pentru informaţiile date şi urcă 
împreună cu Harry şi cu Kitty. Abia ajunseră acolo şi fata se 
îndreptă, cu hotărâre, spre o uşă ce era încuiată pe dinăuntru. 

— Ei, o întrebă Holmes, eşti sigură c-ai intrat prin uşa asta, 
în odaia omului cu barbă neagră? 

— Well, Sir, sunt foarte sigură. 

— Atunci să batem în uşă, urmă detectivul şi bătu de 
câteva ori cu putere. În sfârşit, când după câtva timp văzură că 
totul era liniştit în dosul uşii, Holmes scoase din buzunar cheia 
universală şi deschise uşa, ca fata să-şi aducă aminte bine că 
fusese adusă aici de către omul bănuit. Kitty aruncă o privire 
şi-şi aminti numaidecât că-n odaia aceea fusese adusă în 
noaptea de care era vorba. 

După ce stabili asta, Holmes mulţumi fetei şi, spunându-i că 
criminalul s-ar putea fi ascuns în cameră, o făcu să plece 
imediat. 

— Aşa, zise el zâmbind către Harry, în sfârşit, suntem 
singuri! El încuie uşa şi amândoi începură să cerceteze 
încăperea, care era mobilată numai cu lucrurile strict necesare. 
Rezemat de un perete, se afla un dulap mare din lemn de brad, 
de modă veche. În faţa lui, pe peretele celălalt se afla o sobă 
de fier cu o tăblie pe care se putea găti. Aproape de sobă, 
observară un pat mic. În faţa ferestrei, se afla o masă de 
bucătărie, iar pe tăblia acesteia dedesubt erau mai multe vase 
de gătit. Lângă ea era o masă de spălat şi o găleată smălțuită. 
Mobilierul mai era întregit de un scrin şi câteva scaune stricate. 

— Ei, nu e prea plăcut aici, zise Holmes, după ce se uită 
în fugă prin camera din mansardă. Îmi pot închipui spaima pe 
care au avut-o nenorocitele de victime, care, după ce 
nemernicul le aducea aici sus, erau puse să aleagă: ori să 
servească poftele lui perverse, ori să fie omorâte. 


— Va să zică, eşti convins, maestre, zise Harry, că de data 
asta avem de-a face cu un astfel de ucigaş? 

— Fără nici o îndoială, acest ucigaş pervers de băieţi a fost 
îndemnat să săvârşească crimele-i grozave de înclinațiile 
sadice, de pofta de a vedea o viaţă sfârşindu-se în chinuri şi de 
a auzi gemetele şi horcăitul victimei omorâte. O dată ce 
victima ajungea aici sus, nimic nu-l era mai uşor decât să-i facă 
de petrecanie. M-ai înţeles, Harry? Te uiţi la mine mirat: se 
pare că din cauza zgomotului de-afară, abia-mi poţi auzi 
cuvintele. 

Holmes se apropie de fereastră, o deschise şi aruncă o 
privire afară. El văzu o curte pătrată, mare, înconjurată de 
clădiri ca ale unei fabrici. Una din acele măcelării mari, cum se 
găsesc numai în America de Nord, funcţiona în acele clădiri. Și 
zgomotul grozav al maşinilor ce tăiau mereu vitele şi carnea nu 
înceta nici noaptea, nici ziua. Şi era aşa de mare, încât ar fi 
acoperit orice strigăt în casa de peste drum, şi mai ales în 
mansarde. Deci nici un strigăt al victimei nu putea să-l 
stânjenească pe ucigaş. El, putea, fără teamă, să spargă şi să 
sfărâme oasele victimei. 

Holmes se întoarse iar în încăpere. Privirile lui căzură pe 
masa de lângă fereastră. Pe ea se vedeau urme de sânge. 

— Aici pe masa asta, zise el către Harry, s-a ciopârtit 
corpul sărmanului băiat. 

— Şi-n găleata aceea care odată a fost plină cu apă, zise 
Harry, arătând cu mâna găleata smălțuită de lângă spălător, 
ucigaşul arunca, după toate aparențele, bucăţile de cadavru, 
ca să nu răspândească urmele de sânge peste tot. 

— All right, băiatule, asta-i şi părerea mea. Acum să 
cercetăm toate lucrurile mai de aproape. Eu tot mai cred că 
vom găsi aici părţile ce lipseau din cadavrul lui Charley 
Dauforth. la caută tu în scrinul de acolo, pe când eu voi cerceta 
în soba de fier. Soba joacă un rol mare în criminalistică; de 
multe ori ea slujeşte de ascunzătoare a urmelor criminale. 
Criminalii îşi închipuiesc că ce a distrus focul nu se mai poate 
recunoaşte uşor. Ei nu se gândesc că nimic nu se poate 
ascunde chimiei. 

Zicând aceste cuvinte, el se apropie de soba de fier şi 
deschise uşa. Interiorul era plin de cenuşă. Locuitorul încăperii 
din mansardă trebuia să fi făcut de curând un foc mare. 


Detectivul aprinse felinarul electric şi la lumina lui cercetă de- 
amănuntul cenuşa şi cărbunii arşi în sobă. Eforturile lui fură în 
curând încununate de succes. Faţa lui exprimă bucuria unei 
izbânzi depline, căci în cenuşă descoperi rămăşiţa unui os. 
Holmes îl scoase repede din sobă, să-l cerceteze mai bine la 
lumina zilei şi abia a putut să-şi stăpânească o exclamaţie de 
mulţumire, căci recunoscu în acea rămăşiţă de os antebraţul ce 
lipsea cadavrul nenorocitului Charles Dauforth. 

Dar şi Harry făcuse o descoperire importantă: sub o 
grămadă de rufe murdare ce se afla în sertarul de la mijloc al 
scrinului, era cămaşa băiatului, plină de sânge. Literele 
marcate pe ea, C.D., nu mai lăsau nici o îndoială că fusese alui 
Charles Dauforth şi că într-adevăr acesta fusese omorât aici. 

Pe când cei doi detectivi priveau cu luare-aminte 
corpurile delicte, nu observară că uşa dulapului, ce se afla în 
spatele lor, se deschise încet de tot şi prin crăpătura ei se ivi o 
clipă chipul omului suspect. 

Cu ochiul unei păsări de pradă, care vrea să se repeadă 
asupra victimei, omul acesta urmări fiecare mişcare a 
detectivului, ţinând în mâna dreaptă un revolver. Figura lui fu 
schimonosită de un rânjet drăcesc când văzu lucrurile pe care 
cei doi bărbaţi le găsiseră şi le cercetau cu încordare. Un 
moment păru că avea de gând să-şi descarce arma asupra lor, 
dar se răzgândi. 

Gândul că zgomotul armei putea să-i alarmeze pe cei din 
casă îl făcu desigur să nu-şi îndeplinească intenţia criminală. 
Tot aşa încet, după cum o deschisese, el închise uşa dulapului 
la loc, ascunzându-se. 

Nici Holmes şi nici Harry nu-l observaseră, cu toate că cel 
dintâi tresărise puţin la un moment dat. 

— Mai înainte de a pleca de aici, zise detectivul învelind 
rămăşiţa de os carbonizată în cămaşa plină de sânge şi apoi 
totul într-o bucată mare de hârtie pe care a găsise pe scrin, 
înainte de a  înştiinţa autoritățile  poliţieneşti despre 
descoperirea pe care am făcut-o, aş mai vrea să văd toată 
încăperea mai îndeaproape. Poate că vom găsi aici niscaiva 
lucruri care, chiar dacă n-ar fi de cine ştie ce însemnătate, ne- 
ar putea sugera cine anume este ucigaşul sau ce criminal se 
ascunde sub numele de, Snowdon şi Drogger-Bill. Poate că în 


pat vor fi vreo câteva hârtii sau alte lucruri din care s-ar putea 
dovedi asta. 

Sherlock Holmes se apropie de pat, vrând să se apleca sub 
el. 

— Opreşte-te, Harry, urmă Holmes, începând să vorbească 
în şoaptă, n-ai auzit un zgomot uşor dincolo de perete? 

Harry dădu din cap fără să zică o vorbă. După o clipă, 
Holmes ajunse din câţiva paşi mari, fără zgomot, la perete şi 
amândoi ascultară un moment, fără măcar să sufle. Dar peste 
tot era linişte! 

După ce trecură câteva minute fără ca zgomotul să se mai 
repete, Holmes bătu în perete cu cheia universală, pe care o 
purta întotdeauna în buzunar. Deodată se auzi un zgomot sec. 

— Nu ţi se pare şi ţie, Harry, întrebă el pe ucenicul său, că 
în dosul acestor scânduri se mai află încă o cameră, ce ţine tot 
de locuinţa ucigaşului? 

— Desigur, cu toate că nu se vede nicăieri nici o uşă. Fără 
să răspundă ceva, Holmes se îndreptă spre dulap şi îi arătă uşa 
cu o privire plină de înţeles. 

— Scoate revolverul, îi şopti el lui Harry, voi deschide uşa 
şi dacă vei auzi vreun zgomot în dulap, după ce-l voi deschide, 
să tragi imediat, căci atunci cel care a pricinuit zgomotul de 
adineauri este ascuns înăuntru; şi cine ar putea fi altul decât 
cel căutat? 

Harry se pregăti să tragă şi luă poziţie ca să poată ţinti în 
dulap, prin crăpătura uşii. Dar când maestrul său deschise uşa 
cu precauţie, găsiră dulapul gol. 

Holmes apăsă într-un anumit loc al dulapului şi peretele 
din fund al acestuia se deschise. 

Cei doi detectivi mai stătură un moment nemişcaţi şi 
numai când în încăperea alăturată nu se mai auzi nici un 
zgomot suspect, îndrăzniră să intre. Aici domnea un întuneric 
de nepătruns. 

Cu tot curajul lor, detectivii nu îndrăzniră să înainteze mai 
departe prin întuneric, căci s-ar fi putut in orice moment să fie 
doborâţi de către ucigaş. 

După ce amândoi îşi aprinseră felinarele electrice, având 
barem atâta lumină cât să poată vedea locul şi încotro să se 
învârtească, ei cercetară toată încăperea. 


Daca descoperirile lor de până acum nu i-ar fi încredinţat 
îndeajuns că dăduseră peste ascunzătoarea unui criminal 
grozav, apoi cele ce aflară în camera aceasta le-adusese cea 
mai deplină siguranţă. Într-adevăr, într-un colţ era o grămadă 
de fel de fel de obiecte pungăşite, adică unelte din spargeri. 
Dar ceea ce interesă mai mult pe cei doi detectivi erau nişte 
portrete, atârnate pe pereţi: fotografii îngălbenite ale unor 
băieţi tineri şi frumoşi, precum şi un portret al unei perechi, în 
haine de nuntă. 

Amândoi detectivii studiară cu băgare de seamă pe omul 
din fotografie. 

— Ce zici tu, Han, întrebă detectivul, fotografia asta nu l- 
o fi reprezentând, bineînţeles cu mult mai tânăr, pe omul pe 
care-l căutăm? 

— Se prea poate, răspunse Harry, pe vremea aceea se 
vedea că individul nu purta peruca neagră de acum şi nici nu 
se vopsise cu negru pe obraz. Atunci mai avea părul roşu ca 
focul. 

— Cred c-ar fi bine să luăm fotografia cu noi, zise 
detectivul. În caz că nu l-am găsit pe criminal în persoană, ea 
ne-ar putea ajuta poate să dăm de urma nevestei lui. Apoi mai 
puse mâna pe cele câteva scrisori ce se aflau pe jos. Şi acum 
să ne uităm mai cu băgare de seamă la tavan, căci flăcăul 
care desigur c-a fost adineauri aici trebuie să fie ascuns pe 
undeva. După părerea mea, nu se poate să o fi şters decât pe 
acoperiş care-i aproape de tot, deasupra capului nostru. 

Agăţându-se de  căpriori, el ajunse repede la 
deschizătura ce da afară pe acoperiş şi al cărei capac îl ridică 
cu uşurinţă. 

— Vulpea s-a furişat prin gaura asta, zise Holmes. 
Probabil că se va întoarce tot pe aici, ca să vadă dacă 
musafirii nepoftiţi se mai află tot în ascunzătoarea sa şi dacă 
nu cumva l-au prădat de tot. 

El ridică cu prevedere uşiţa din tavan şi se uită afară. 

— Într-adevăr, în faţa mea se întinde un loc de plimbare 
pe acoperişuri. Văd şi coşuri multe şi mari, după care tâlharul 
s-a putut ascunde uşor, spre a ne pândi. De aici se poate uşor, 
plimbându-te pe acoperişuri, să ajungi la o altă uşiţă, iar de 
acolo într-un pod al unei case străine, de unde să cobori in 
stradă, fără să fii băgat în seamă. Aş avea chef să mă iau 


după omul nostru şi să fac o plimbare pe acoperişuri dar, din 
anumite motive, cred că e mai bine să las asta pentru mai 
târziu. 

Zicând aceste cuvinte, Holmes închise uşiţa şi sări jos, pe 
pardoseala camerei unde se aflau. 

— N-ar fi bine, maestre, întrebă atunci Harry, s-aşteptăm 
aici sau în odaia cealaltă, întoarcerea criminalului? 

— Desigur, băiete, răspunse Holmes, m-am gândit şi eu la 
asta; dar cred c-ar fi mai bine să ne arătăm un moment jos, in 
stradă, să ne vadă criminalul care desigur că stă pe acoperiş 
şi se uită în toate părţile, spionând împrejurimile. Cum soarele 
n-a apus încă, o să creadă că e mai bine să nu se întoarcă în 
odaia lui şi probabil c-o să aştepte până ce s-o întuneca. Până 
atunci, noi ne vom putea întoarce fără să fim văzuţi de cineva. 

— Planul acesta e minunat, răspunse Harry, urmând pe 
maestrul său, care trecu în odaia de alături. 

Cei doi detectivi stătură un moment aici, apoi părăsiră 
ascunzătoarea ucigaşului, încuind uşa in urma lor. 


CAPITOLUL V — Lupta din mansardă 


După ce Holmes şi Harry se plimbară mai mult timp, 
după cum le fusese vorba, împrejurul casei şi se arătară chiar 
în curte, ieşiră apoi printre clădirile fabricilor de alături şi se 
întoarseră încă înainte de apusul soarelui în camera de la 
mansardă a criminalului. 

Cum acesta putea să intre în locuinţa lui prin două părţi, 
ei se hotărâră să se despartă pentru câtva timp. 

— Tu, Harry, zise Holmes ucenicului său, vei sta la pândă 
în odaia aceasta din faţă, iar eu voi face tot aşa în odaia cea 
mică de-alături. Cel care va auzi ceva suspect sau va avea 
nevoie de celălalt să bată numaidecât în perete. Fii cu ochii în 
patru, Harry, şi gata in orice moment pentru atac; căci spre a-i 
uşura criminalului sau vreunuia din tovarăşii lui o eventuală 
vizită a locuinţei lor, vom lăsa uşa din faţă deschisă. Altfel s-ar 
putea ca vreunul din ei să-o deschidă repede şi să năvălească 
asupra ta. 

— Voi sta la pândă, ca o santinelă, îl asigură tânărul 
detectiv ai cărui ochi străluceau de bucurie că avea un rol aşa 


de important în aventura ce se pregătea. Să nădăjduim că n-o 
să stăm mult la pândă. 

Holmes trecu prin dulap în camera de-alături şi se aşeză 
pe o saltea stricată ce se afla pe jos, aproape de deschiderea 
din tavan. Răbdarea lui Holmes şi a lui Harry fu pusă la grea 
încercare, in gaura aceea întunecoasă, dar ea nu slăbi nici un 
moment. 

Ei aşteptară cu cea mai mare încordare vreun ceas 
apariţia lui Snowdon. Oare mişelul mirosise că Sherlock Holmes 
şi Harry Taxon se întorseseră să-l ia în primire? Se părea că era 
aşa, căci nici Harry nu dăduse vreun semn de viaţă. Se vedea 
că nici el nu văzuse nimic în postul de observaţie. 

Noaptea trebuia să se fi lăsat de mult, o noapte vijelioasă 
în adevăratul înţeles al cuvântului. 

Furtuna ce ameninţa încă de când se plimbau pe stradă 
se dezlănţuise. Vântul sufla cu putere pe deasupra acoperişului 
sub care cei doi detectivi stăteau la pândă şi pătrundea în 
cameră printre crăpături, iar când începu să cadă o ploaie 
grozavă adevărate torente de apă năvăliră prin crăpăturile 
tavanului. În camerele întunecoase se răspândi o umezeală 
grozavă şi mai ales în cea în care se afla acum Sherlock 
Holmes, toate lucrurile se udară. 

Detectivul se văzu silit să se scoale de pe salteaua care 
se udase. El tocmai voia să-l întrebe pe Harry dacă încăperea în 
care stătea rămăsese uscată, când un tunet înfricoşat, urmat 
de un fulger orbitor îl opriră pe loc. În acelaşi timp, simţi un 
curent puternic de aer pătrunzând prin uşiţa tavanului, care 
tocmai fusese deschisă. 

Ochii detectivului se îndreptară îndată spre deschizătura 
tavanului. Apoi se ascunse după o mobilă, fără să facă nici cel 
mai mic zgomot. Cel aşteptat sosise. 

Criminalul se uită cu multă prevedere prin crăpăturile 
uşiţei. El ascultă cu cea mai mare încordare, ţinând încă în 
mână capacul pe care-l ridicase, gata la cel mai mic zgomot să 
se retragă şi să-l închidă la loc. 

Abia după ce crezu că putea fi sigur, deschise de tot uşiţa 
şi sări jos, în camera întunecoasă. El era acum aşa de aproape 
de Sherlock Holmes încât acestuia îi trebui mare stăpânire de 
sine ca să nu sară asupra iui. Mâinile lui Sherlock Holmes se 
întinseră să-l apuce, dar în ultimul moment el îşi schimbă 


planurile, căci mai înainte de a-l prinde pe criminal, voia să 
vadă ce avea de gând să facă acolo. 

Individul se îndreptă îndată spre colţul unde se aflau 
instrumentele de spargere. 

„Ah! se gândi Holmes, vrea să mai facă o nouă afacere şi- 
şi caută instrumentele trebuincioase. Dar nu trebuie să-l las să 
ajungă până acolo. Dacă mişelul va pune mâna pe vreo daltă 
sau alt instrument, voi fi mai slab decât el şi-mi va fi mai greu 
să-mi apăr pielea." 

În acel moment se auzi o bătaie uşoară în perete. 
"Doamne, oare, tocmai în momentul acesta să fi venit cineva şi 
la Harry? Sau poate că Harry auzise săritura de pe acoperiş a 
lui Snowdon şi prin bătaia aceea voia să-l întrebe pe Holmes 
dacă avea nevoie de ajutorul lui?" 

În tot cazul, bătaia aceea nu era tocmai pe placul 
detectivului, căci o auzise şi Snowdon, fără nici o îndoială. Intr- 
adevăr, Holmes îl văzu cum tresare şi se codeşte un moment, 
neştiind ce să facă. Dar îndată ce se auzi în odaia de alături un 
al doilea zgomot, pricinuit de o uşă ce se închidea, acesta sări 
direct la uşa secretă a dulapului să treacă în odaia de alături. 
Dar n-ajunse să-şi îndeplinească gândul, căci în acel moment în 
care împingea uşa, Holmes, dintr-o săritură de panteră, fu în 
spatele lui. 

Omul, luat prin surprindere, scoase o înjurătură sălbatică. 
Apoi, cu putere uimitoare şi cu o dibăcie nemaivăzută, căută să 
se scuture de cel care-l atacase, dar acesta îl apucase de gât 
şi-l ţinea bine. Încă vreo câteva clipe şi criminalul era să fie 
strangulat. 

Deodată însă acesta se aruncă pe spate cu toată puterea 
corpului său, aşa că Holmes căzu greu cu capul pe o unealtă de 
fier, ce se afla în cale şi fu un moment ametit. Criminalul se 
folosi de momentul acesta favorabil, îşi adună toate puterile şi 
scăpă din mâinile detectivului. Apoi apucă o pârghie groasă de 
fier şi vru să zdrobească capul lui Sherlock Holmes, care tocmai 
se ridica de jos. 

Dar ochii detectivului, care se pare că vedeau tot atât de 
bine prin întuneric ca şi la lumina zilei, observară că Snowdon 
apucase fierul primejdios şi, mai înainte ca acesta să-l ridice în 
aer, apucă şi el un ciocan şi se pregăti să facă acelaşi lucru ca 


Snowdon. Astfel Holmes îşi ridică şi el în aer unealta-l grea, dar 
Snowdon scăpă, dându-i o lovitură dibace. 

Holmes căzu iar la pământ şi acum începu o luptă grozavă 
între cei doi oameni, în mijlocul întunericului de nepătruns ce 
domnea în încăpere. Ei se rostogoleau la pământ, răsuflând din 
greu, căci când unul era mai tare, iar după un moment, 
celălalt. 

Se luptau ca două fiare gata să se sfâşie, dar nici unul nu 
izbutea să-l învingă pe celălalt, amândoi având o putere egală. 

In sfârşit Holmes reuşi să-şi apuce stiletul şi făcu o tăietură 
puternică în umărul potrivnicului său. Atunci criminalul ii dădu 
drumul cu un strigăt de durere. Apoi, sărind în sus, se repezi 
spre deschizătură şi, mai înainte ca detectivul să-l poată urma, 
Snowdon se ridică pe bârne cu iscusinţa unei pisici şi ieşi afară 
prin uşiţa lăsată deschisă. 

Pe când se mai afla încă cu picioarele atârnate în odaie, 
ţinându-se numai cu mâinile de marginea ferestrei, Holmes se 
repezi asupra lui să-l apuce şi să-l tragă înapoi în cameră. Și 
desigur c-ar fi reuşit s-o facă, dacă criminalul încercat nu ar fi 
prevăzut gândul şi nu i-ar fi dat o lovitură cu piciorul în frunte. 

Stăpânindu-şi durerea, Holmes îşi duse mâinile la frunte; 
în timpul acesta Snowdon reuşi s-ajungă pe acoperiş 
nevătămat. 

Detectivul slobozi numaidecât un glonţ de revolver in 
urma lui Snowdon, care însă îi răspunse cu un râs batjocoritor. 

— Mişel blestemat! scrâşni detectivul, te voi urmări chiar 
şi până-n iad! 

El făcu o săritură şi se prinse de bârne, apoi vru să se urce 
pe acoperiş. Dar în acelaşi moment, capacul deschizăturii îi 
căzu în cap şi în acelaşi timp auzi pe Snowdon alergând grăbit 
pe acoperiş, spre casa vecină. 


CAPITOLUL VI — O plimbare primejdioasă 

Lovitura cu capacul greu ar fi fost desigur mortală dacă 
Holmes n-ar fi avut sub pălărie o placă de oţel ce-l ferise până 
atunci de mult lovituri. El nu fu decât puţin ametit şi izbuti s- 
ajungă pe acoperiş, unde se opri câteva minute, pentru a-şi 
recăpăta judecata-i rece şi a se gândi la goana primejdioasă 
care urma. 


Situaţia era îngreunată şi de vijelia ce se dezlănţuise şi 
mai tare, urlând cu furie. Cerul nopţii era încărcat de nori grei, 
aducători de vijelie; tunetul bubuia fără încetare; fulgerele 
străluceau, iar vântul sufla cu atâta putere peste acoperişuri, 
încât era foarte periculos să umble cineva pe marginea lor. 

In fiecare moment, detectivul putea să fie aruncat de furia 
vântului in întuneric; dar ploaia ce-i uda şi-i răcorea fruntea îl 
făcu in stare să întreprindă urmărirea primejdioasă a 
criminalului. 

Cu tot vântul care în momentul acela se înteţise mai tare 
şi sufla cu furie, el călcă pe jgheabul de tinichea ce se întindea 
de-a lungul acoperişului şi care se îndoi sub greutatea lui. 

Cu o îndrăzneală nebunească, Holmes alergă pe marginea 
prăpăstiei ameţitoare şi izbuti s-ajungă la capătul acoperişului; 
aici luă o hotărâre eroică şi, dintr-o săritură, fu pe acoperişul 
casei vecine. Cum acesta era ud, greutăţile urmării se măriră şi 
mai mult. 

Holmes se hotărî sa-şi adune toată energia spre a pune 
mâna pe criminal, chiar pe acoperişul acela, orice i s-ar fi pus in 
cale. Căci, după cum se încredinţase, criminalul se afla încă pe 
acoperiş. Il văzuse chiar atunci că dispăruse in dosul cupolei de 
sticlă ce se înălța in mijlocul acoperişului, cupolă construită să 
lumineze până ia etajul de jos. 

Detectivul puse mâna pe revolver. Mai avea încă patru 
gloanţe pe care le putea trage asupra lui Snowdon şi dorea să-i 
găurească puţin pielea, dacă el alerga spre 

cupola împrejmuită de un grilaj de fier subţire. Şi într- 
adevăr criminalul, care se afla la pândă în dosul cupolei, sări 
atunci repede in sus, spre a năvăli asupra lui Holmes, tot cu 
revolverul pregătit. Liniştea fu tulburată de zgomotul a cinci 
sau şase gloanţe trase repede unul după altul, dar in 
întunericul acelei nopţi vijelioase nici un luptător nu izbuti să 
nimerească ţinta. Furios, Snowdon îşi aruncă atunci arma ca 
să se lupte cu potrivnicul său cu mâinile goale sus, pe 
acoperiş. Dar aceasta convenea de minune lui Holmes, căci şi 
el era un boxer bun şi chiar luase mai multe premii. 

— Come-in! zise vesel către potrivnicul său, vei vedea 
că n-ai făcut alegerea potrivită! 

Şi numaidecât el lăsă să cadă o ploaie de lovituri 
furioase in capul lui Snowdon. 


Dar Holmes avea de-a face cu un inamic tot aşa de 
iscusit şi puternic ca el căci şi acesta părea iniţiat in toate 
şmecheriile luptei şi pară într-un chip minunat loviturile pe 
care Holmes voia sa i la aplica, mai ales în regiunea 
stomacului. În sfârşit Snowdon slăbi un moment şi în clipa 
următoare căpătă o astfel de lovitură in partea de jos a 
corpului încât îşi pierdu şi vederea, şi auzul, căzând pe spate, 
rostogolindu-se peste grilajul scund al cupolei. 

Zgomotul grozav al geamurilor sparte, ce se prăbuşiră 
in adâncime, fu acoperit de strigătul de moarte al criminalului 
care cădea de pe acoperiş in casă, de la o înălţime de patru 
etaje. 

Holmes vru să se aplece peste grilaj şi să se uite in jos 
prin geamurile sparte, ca să se încredinţeze dacă Snowdon 
murise, când auzi o împuşcătură in spatele !ui, iar când se 
întoarse, un glonţ trecu la un milimetru de capul lui. Spre 
marea lui mirare, el văzu că de pe acoperiş se deschideau o 
mulţime de ferestruici prin care ieşeau oameni cu felinare in 
mâini. Ei săriră din toate părţile asupra lui Holmes, scoțând 
înjurături sălbatice. Desigur că ei îl socoteau un spărgător 
primejdios, ba poate chiar ceva mai rău. 

Împuşcăturile trase pe casa vecină le atrăseseră atenţia şi 
observară că se petrece ceva neobişnuit deasupra capetelor lor. 
Acum însă spargerea geamurilor 

cupolei, lupta ce se petrecuse puţin mai înainte lângă ea 
şi prăbuşirea lui Snowdon înăuntrul casei, toate acestea li se 
părură atât de ciudate încât crezură numaidecât că aveau de-a 
face cu nişte spărgători care îşi aleseseră tocmai această 
noapte vijelioasă pentru a-şi săvârşi fărădelegile. 

Dar oamenii din Baltimore, şi mai ales cei din cartierul 
acesta, erau nişte oameni hotărâți. Nimeni nu putea să 
glumească cu ei, şi locuitorii casei cu cupolă dovediră 

numaidecât aceasta căci fără s-asculte explicaţiile lui 
Sherlock Holmes l-ar fi sfâşiat de viu, dacă el nu s-ar fi priceput 
să scape datorită îndrăznelii şi dibăciei lui. 

Văzând prea bine că era să se facă moarte de om, mai 
înainte de a-i putea face pe oamenii aceia turbati să înţeleagă 
că nu era vinovat, Holmes sări cu paşi mari peste acoperişul 
umed şi se îndreptă spre casa vecină. 


Dar cum urmăritorii se luară după el, descărcând mereu 
focuri de revolvere, el văzu că drumul spre odaia lui Snowdon 
era blocat. Nu-i mai rămase altceva decât să facă o încercare 
disperată, mai mult decât îndrăzneață, de a cobori de pe 
acoperiş in curte pe burlanul de ploaie. Urmăritorii lui scoaseră 
un nou strigăt de furie când îl văzură că se apleacă spre 
acoperiş şi ţinându-se cu putere de burlan, flutură câteva 
momente în aer, între cer şi pământ; apoi găsind un sprijin 
pentru picioare, începu să coboare pe burlan cu iscusinţa şi 
experienţa unui acrobat din cei mai buni. 

Holmes cobori de-a lungul burlanului de ploaie in mijlocul 
tunetelor asurzitoare şi al fulgerelor orbitoare. Dar coborârea lui 
nu rămase neobservată. Pe toate coperişurile şi chiar in curte, 
năvăliseră o mulţime de măcelari care îl zăriseră pe Holmes. 
Astfel, mai înainte de a ajunge la pământ, el văzu că şi aici i se 
pregătea aceeaşi soartă cu care-l ameninţaseră oamenii de pe 
acoperiş. Numai dacă Harry ar fi fost acolo să-l recunoască! 

Holmes se temu că legitimaţia pe care i-o dăduse 
prefectul poliţiei nu avea să-i fie de nici un folos fată de bestiile 
acestea de măcelari, care amenințau cu braţele goale şi 
vânjoase. 

Din fericire pentru el, acest zgomot neobişnuit atrăsese 
câţiva poliţişti de la secţia de politie din apropiere şi aceştia 
izbutiră să înfrâneze furia oamenilor din curte, până când 
Holmes putu să-şi arate identitatea. În câteva cuvinte, el explică 
funcţionarilor motivul primejdioasei lui coborâri de-a lungul 
burlanului. 

Aceştia abia îşi puteau crede urechilor. Aşadar, chiar in 
apropierea lor, la o depărtare de numai câteva case de secţia de 
poliţie, îşi avea ascunzătoarea criminalul băieţilor, care băgase 
groaza şi spaima in tot oraşul şi chiar in oraşele din împrejurimi! 
A trebuit să vină detectivul din Londra să-l descopere pe acest 
ucigaş mizerabil. Poate că cel puţin acum aveau să reuşească, 
sub conducerea lui Sherlock Holmes, să-l prindă pe presupusul 
Snowdon. 

Sherlock Holmes nu prea credea ca Snowdon să fi scăpat 
cu viaţă din căzătura aceea grozavă de la o înălţime aşa de 
mare. 


Dar nu mică le fu mirarea tuturor celor care îl însoțeau 
când pătrunseră in vestibulul casei de alături, in care dădea 
cupola de sticlă, şi nu-l găsiră pe criminal! 

Oricât de necrezut părea lucrul acesta, dar nu se putea 
altfel presupune decât că ucigaşul, in cădere, se agăţase cu o 
mână de candelabrul uriaş ce lumina vestibulul şi scările. De aici 
el îşi găsise un drum şi ieşise cu bine afară. Astfel, Holmes şi 
poliţiştii se gândiră să continue cercetările. 

Detectivul era nervos. Dacă l-ar fi avut măcar pe Harry 
lângă el! Dar unde rămăsese oare tânărul? Dacă ar fi avut şi el o 
aventură ca a lui? 


CAPITOLUL VII — Triumful lui Harry 


Harry, auzind zgomotul ciudat ce se făcuse dintr-o dată în 
încăperea vecină, se gândi imediat să alerge în ajutorul 
maestrului său, căci i se păruse că cineva sărise pe ferestruica 
tavanului din cameră. 

Cum însă maestrul său nu-i făcuse semnul convenit, el 
renunţă la gândul acesta. Nu ştia dacă Holmes nu bătuse în 
uşă, numai ca el să nu intre în acel moment, căci se putea ca 
prin intrarea lui necugetată să-i strice cine ştie ce plan 
detectivului şi acesta l-ar fi costat prea mult pe Harry, care nu 
voia cu nici un preţ să-l supere pe maestrul său. 

Îndată ce îi apăru ocazia să dea semnalul hotărât, auzi 
apropiindu-se de uşă nişte paşi uşori de femeie, care se opri 
lângă uşă, probabil să asculte, şi care îşi apăsă mâna încet pe 
clanţă. 

Harry se ascunse după dulapul cel mare, aşteptând cu 
încordare intrarea persoanei misterioase. 

Nu trecură nici câteva secunde şi uşa se deschise 
încetişor, iar în prag se ivi o femeie înaltă, slabă, îmbrăcată în 
nişte haine de culoare închisă. Dar în odaie era aşa de 
întuneric, că Harry nu putu s-o recunoască pe femeia care se 
oprise în prag. 

Deodată însă, bolta neagră de nori fu străbătută de un 
fulger ce lumină o clipă odaia şi pe femeia din uşă. Astfel Harry 
putu vedea în fugă figura palidă şi îngrozită, cu trăsăturile 
schimbate de spaimă, a unei femei care părea să facă parte din 
lumea bună şi el fu cuprins de o mare agitaţie, căci îşi aduse 


aminte numaidecât de femeia nenorocită pe care o văzuse în 
haine de mireasă, la braţul lui Snowdon, în fotografia din 
camera de alături. 

Oare ce-o hotărâse pe femeia aceasta care, după spusele 
portarului, se despărţise de mult de bărbatul ei, din pricina 
brutalităţii lui, să vină aici cu toată ora târzie şi cu toată vijelia 
de afară? Oare ce legături mai avea cu criminalul? Desigur, aşa 
trebuie să fie, şi numai dorinţa de a vorbi cu bărbatul ei o 
adusese aici. 

Dar ştia ea oare că Snowdon era un criminal atât de 
primejdios şi că vărsase aici sus, în această mansardă 
mizerabilă, sângele nevinovat al lui Charley Dauforth şi poate 
chiar şi pe cel al celorlalţi băieţi ucişi? 

Harry se gândi să-l înştiinţeze numaidecât pe maestrul său 
de această vizită neaşteptată şi bătu încet în perete. Această 
lovitură era cea care contrariase atât pe Holmes fiindcă fusese 
auzită şi de Snowdon. Apoi Harry se hotărî repede şi se 
îndreptă spre femeie, tocmai în momentul când un nou fulger 
lumină odaia. 

Un strigăt înăbuşit de groază ieşi din gura femeii care 
rămase încremenită in pragul uşii dar îndată după aceea ea se 
retrase, închise uşa şi o luă la fugă. Harry Taxon o urmări 
numaidecât. Lucrurile se petrecură aşa de repede, că el nu mai 
auzi nimic din lupta ce se încinsese, în acelaşi moment între 
Holmes şi Snowdon.Tânăru6 detectiv ştia să alerge de minune; 
totuşi ii fu greu să se ţină după femeia palidă. 

Ştia că Holmes va da o mare importanţă faptului că a pus 
mâna pe presupusa nevastă a ucigaşului de copii căci, după 
toate probabilitățile, ea ar fi fost cea mai în stare să dea 
informaţii preţioase asupra criminalului. De aceea, el nu voia 
cu nici un preţ s-o scape din mână. Harry alergă in urma ei 
printr-un şir de străzi până când în sfârşit aceasta se opri abia 
suflând, la intrarea unei fundături, unde nu mai avea să fugă 
mai departe. 

— Cine eşti? o întrebă Harry, care şi el abia mai răsufla şi 
o apucă de mână trăgând-o in fundătura tăcută şi singuratică, 
ca să poată vorbi cu ea netulburat. Nu eşti doamna Snowdon, 
soţia omului care locuieşte in mansarda sărăcăcioasă în care 
voiai să intri adineauri? 

Femeia tăcu. Se vedea că spaima o amuţise. 


— Vorbeşte, stărui tânărul detectiv, ce motiv te-a făcut 
să-l vizitezi pe soţul dumitale? 

— De ce mă întrebi şi ce te îndreptăţeşte să-mi pui aceste 
întrebări? exclamă în sfârşit femeia. 

— Sunt detectiv, răspunse Harry. Nu ştii oare ce bănuieli 
planează asupra bărbatului dumitale, Snowdon? 

— De unde ştii că eu sunt doamna Snowdon? 

— Fotografia dumitale şi a soţului în haine de nuntă, din 
încăperea cea mică, nu lasă nici o îndoială despre asta. Te 
plâng, doamnă, că după cât se pare mai ai simpatie pentru un 
om menit să fie spânzurat... Te-ai despărţit de mai mult timp 
de el; de ce voiai acum să-l vezi iar? 

— O, Dumnezeule mare! gemu femeia. Vorbele pe care le 
aud acum din gura dumitale îmi întăresc bănuiala pe care o 
aveam împotriva lui, de când am văzut anunţul afişat la poliţie 
în toate colţurile şi pe toate străzile. O, spune-mi, domnule, e 
adevărat că el l-a omorât pe Charley Dauforth? Căci m-am dus 
în ascunzătoarea din Barklay Street numai ca s-aud din gura lui 
Jeremy... Aşadar, el este ucigaşul? 

— Da, doamnă răspunse Harry. 

Femeia abia mai putea respira de groază. 

— Aveţi dovezi? întrebă ea apoi, înfricoşată. 

— Cele mai zdrobitoare! 

Ochii tânărului detectiv se aţintiră, la aceste cuvinte, cu 
pătrundere pe faţa palidă a femeii, luminată de lumina 
tremurătoare a felinarului lângă care stătea. 

In momentul acela fata ei strălucea de bucurie. 

— Se pare, urmă Harry, că această informaţie te-a 
mulţumit şi că m-am înşelat când am zis că simpatia pentru 
bărbatul dumitale te hotărâse să te duci la locuinţa lui. 

— Dovedeşte-mi, domnule, răspunse femeia repede, că 
Jeremy e într-adevăr ucigaşul micului Dauforth şi vei afla şi 
dumneata de la mine, dar in alt loc, mai mult chiar decât 
doreşti să ştii. Ha, ha! râse ea cu amărăciune, eu să am 
simpatie pentru sceleratul acela? 

— ţi voi da dovezi, răspunse Harry repede; ele sunt în 
pachetul acesta. 

— Atunci vino cu mine, domnule! zise femeia apucându-l 
pe Harry de braţ. Peste câteva momente, vei afla motivul care 
m-a îndemnat să mă duc la locuinţa soţului meu. 


Ea îl trase pe Harry după ea şi coti iar în strada principală. 
Aproape de gara Camden, ale cărei lumini se vedeau în 
depărtare, se opriră în faţa unei case cu un etaj. 

— Am ajuns, îi zise femeia lui Harry. 

Ea deschise uşa casei şi amândoi intrară într-o odaie 
luminată slab. In momentul acela, o uşă ce da în ea se 
deschise. 

— Ei, Mabel, întrebă o femeie de vreo treizeci de ani, care 
se ivi în pragul uşii foarte îngrijorată, ce veşti aduci? Bănuiala 
ta era îndreptăţită? 

— Domnul acesta ţi-o va dovedi, zise femeia care 
răspunse la numele de Mabel, arătându-l pe Harry, pe care 
cealaltă abia acum îl observă cu mirare. Te rog, domnule, se 
adresă ea tânărului detectiv, să intrăm în această cameră. Aş 
vrea să te prezint surorii mele, doamna Ruth Dauforth, pentru 
care, mai ales, am făcut drumul până în strada Barklay. 

— Doamna Dauforth? zise Harry Taxon îndreptându-şi 
privirile cu uimire când la una, când la alta, sunteţi surori? 

— Dar de ce pui această întrebare? 

— Dar se vede bine, de la prima vedere, că sunteţi surori 
după asemănarea pe care o aveţi. Ce înlănţuire ciudată de 
împrejurări mă face să găsesc aici două doamne, care nu sunt 
în legătură cu numai cu ucigaşul, ci şi cu victima? Oare asta să 
aibă vreo legătură cu crima? 

— Sunteţi criminalist, domnule, nu-i aşa? întrebă Kuth 
Dauforth; deci nu mă mir că vă exprimaţi o asemenea părere! 
Vezi, Mabel, avea ori n-avea dreptate bărbatul meu să cadă 
intr-o asemenea capcană? Voiam să-l conving, făcându-l să 
creadă că nimeni nu va crede că el, unchiul lui Charley, este 
ucigaşul copilului nevinovat, dar n-a vrut să m-asculte. Tocmai 
că suntem înrudiţi! Zicea el, tocmai pentru că, după moartea 
lui Charley, eu sunt moştenitorul cel mai apropiat al fratelui 
meu, se va crede că i-am luat viaţa! Şi după asta a fugit ca un 
nebun, nu ştiu încotro, şi mă tem să nu-şi fi luat zilele... Şi ca 
să vă vorbesc numai de mine, vezi, Mabel, nu ţi-am spus tot 
adevărul, nu ţi-am povestit ce purtare ciudată a avut fratele 
bărbatului meu, tatăl lui Charley, faţă de mine, când a fost azi- 
dimineaţă la noi. Ar fi trebuit să fiu oarbă să nu observ că el s-a 
purtat astfel, fiindcă ne bănuia, pe mine şi pe bărbatul meu, de 
această crimă odioasă. De aceea am alergat la tine, dragă 


soră, să-ţi cad în genunchi şi să te rog să afli dacă nu cumva 
bărbatul tău, omul acela care deja are atâtea păcate pe 
sufletul lui, nu e vinovat de această crimă. 

— Da, aşa e, răspunse doamna Snowdon, întorcându-se 
spre Harry, fiindcă nu bănuiam că Ruth va imita exemplul 
soţului ei, dacă nu va putea să-şi dovedească nevinovăția in 
această crimă şi fiindcă chiar eu aveam bănuiala întemeiată că 
bărbatul meu era vinovat de toate crimele săvârşite in timpul 
din urmă în Baltimore m-am dus în strada Barklay. Şi acum 
dumneata, domnule, mi-ai putea arăta, după cum mi-ai 
făgăduit, dovada că Jeremy este cu adevărat ucigaşul lui 
Charley Dauforth. Te asigur încă o dată că nu voi avea nici o 
consideraţie pentru mişelul acela care mi-a nimicit toată 
fericirea vieţii mele! 

„lar dacă vei vrea, te voi duce şi la celelalte ascunzători 
pe care Jeremy le are aici în Baltimore." Harry desfăcu 
pachetul, dar abia văzură cele două femei conţinutul lui şi 
scoaseră ţipete de groază. Ruth Dauforth recunoscuse, la 
prima vedere, intr-un deget al mâinii carbonizate pe care 
Holmes o găsise in cenuşa din sobă, un inel mic de aur, cu o 
piatră de rubin roşu, pe care James Dauforth i-l dăruise 
odinioară fiului său. Ea îşi acoperi îngrozită faţa cu mâinile şi 
începu să plângă în hohote. 

— Unde ai găsit toate astea? întrebă Mabel, care abia se 
putea stăpâni să nu cadă, atăt era de tulburată. 

— In soba de fier din camera soţului dumitale, iar în scrin 
cămaşa însângerată. Uitaţi-vă aici, pe ea sunt cusute inițialele 
C.D. Mai e nevoie şi de alte dovezi că Snowdon, cum se 
numeşte bărbatul dumitale, este ucigaşul lui Charley Dauforth? 

— Nu! Nu! zise Mabel, atât ajunge să rup pentru totdeauna 
şi cea din urmă legătură ce mă mai lega de soţul meu, pe care 
l-am iubit altădată cu atâta ardoare. Sângele nevinovat al 
copiilor trebuie răzbunat şi vă voi ajuta pe cât îmi vor îngădui 
slabele mele puteri. 

— Atunci vino, zise Harry, învelind la loc braţul cadavrului, 
cămaşa şi fotografia, să-ţi îndeplineşti făgăduiala. 

El îşi luă pălăria şi părăsi, împreună cu Mabel Snowdon, 
căsuţa în care se petrecuse această scenă. Harry se îndreptă 
repede spre strada Barklay, unde se afla ascunzătoarea 
criminalului. Ardea de nerăbdare să-l informeze pe marele său 


maestru despre descoperirile pe care le făcuse. El era plin de 
mândrie, ştiind că maestrul său va fi mulţumit de el. 


CAPITOLUL VIII — Ispăşirea crimei 


Harry şi  însoţitoarea lui, Mabel Snowdon, tocmai 
ajunseseră în faţa casei din strada Barklay, unde stătuse 
ascuns luni întregi ucigaşul de băieţi, când, spre marea lui 
mirare, tânărul detectiv auzi vocea cunoscută a maestrului său 
venind dinspre o poartă vecină. Apoi îi văzu pe Holmes ieşind 
împreună cu câţiva poliţişti pe uşa casei in care se afla locuinţa 
ucigaşului. Ei fuseseră la mansarda lui Snowdon, de unde 
Holmes îşi luase haina pe care o lăsase acolo. Acum se 
pregăteau să se ducă la secţia de poliţie, ce se afla pe o stradă 
vecină, să-l informeze pe inspector despre descoperirea 
detectivului şi despre cele întâmplate în strada Barklay. 

In acelaşi timp, Holmes voia să se intereseze la poliţie, 
dacă se aflase pe acolo ceva despre Han Taxon. Işi poate 
închipui oricine cât fu el de bucuros când dădu cu ochii de 
ucenicul sau. 

— Hei, băiatule, iată-te! zise el mulţumit. Dar cine este 
doamna de lângă tine? 

— Sunt fericit, maestre, să-ţi prezint pe doamna Mabel 
Snowdon, răspunse Harry cu mândrie. 

Şi ochii lui se aţintiră, asupra feţei detectivului, spre a 
observa impresia pe care i-o face această femeie. Şi fu 
mulţumit pe deplin. Căci, cu toate că Sherlock Holmes nu lăsa 
de obicei să i se vadă pe faţă sentimentele lăuntrice, de astă 
dată însă ochii îi străluceau de bucurie. 

— Atunci ne putem aştepta la mărturii importante în 
cazul Dauforth, zise Holmes îndreptându-şi ochii întrebători 
spre Mabel Snowdon. 

— Într-adevăr doamna este hotărâtă să ne dea toate 
informaţiile asupra locuinţei probabile a celui pe care, după cât 
mi se pare, încă n-aţi putut pune mâna, cu toate că, judecând 
după zgomotul pe care l-am auzit in încăperea mică înainte de 
plecarea mea, am bănuit c-ai avut o întâlnire serioasă cu el. 

— Din păcate, mi-a scăpat printre degete, răspunse 
Holmes. Dacă doamna cu care ai avut norocul să te întâlneşti şi 
despre care cred că este soţia criminalului e hotărâtă să ne 


facă vreo câteva mărturisiri împotriva lui, aceasta ne va aduce 
o mare bucurie. În cazul acesta, doamna ar trebui să fie aşa de 
bună să ne întovărăşească la secţie. Scenele agitate ce s-au 
petrecut aici în timpul absenței tale, Harry, au atras, după cum 
vezi, o mulţime de curioşi şi deci n-ar fi cu putinţă să vorbim 
liniştiţi. 

— Sunt gata să vă urmez, răspunse doamna Snowdon, 
cred că e de datoria mea să nu mai ascund autorităţilor ceea 
ce n-am spus până acum din consideraţie pentru soţul meu. 

Doamna Snowdon îi însoţi pe cei doi detectivi şi pe 
poliţişti la biroul de poliţie cel mai apropiat, unde Holmes şi 
ceilalţi poliţişti fură uimiţi de mărturisirile pe care nenorocita 
de soţie a criminalului le făcu despre bărbatul ei. 

Ea le zugrăvi cu durere viaţa plină de dureri şi de 
amărăciune pe care o dusese ani de-a rândul cu bărbatul ei, pe 
care la început îl crezuse un om cinstit, orbită cum era de 
dragoste. Dar el deveni în curând un om rău şi brutal. Cu toate 
acestea, fiindcă nu le ascultase pe rudele ei care se 
supăraseră, ea rămase cu el şi trăiră împreună timp îndelungat. 

Dar Snowdon fu destituit din postul său de la banca unde 
lucra din cauza înşelătoriilor şi a deturnărilor şi de atunci căzu 
din ce in ce mai jos, până ce ajunse un criminal de rând. 

— Încă din Texas, povesti nenorocita femeie suspinând şi 
vărsând şiroaie de lacrimi, mi s-a părut că Jeremy avea înclinări 
perverse către tineri şi băieţi, că avea predispoziţii sadice... Imi 
mai aduc aminte cu groază că într-o zi am dat peste el tocmai 
când rupea capul unor porumbei şi bea sângele cald al 
păsărilor ucise. Aceasta mă hotărî atunci să fug de el şi am 
venit în Baltimore unde se afla sora mea, măritată cu domnul 
Bill Dauforth, un mic funcţionar de la gara Ohio. Dar în curând 
mă urmă şi Jeremy, pe care l-am întâlnit din întâmplare pe 
stradă. El mi-a jurat cu lacrimi fierbinţi, făcându-mi cele mai 
mari făgăduieli, că se va îndrepta şi va deveni un om 
cumsecade, dacă îmi voi lega viaţa iar de a lui, şi l-am crezut. 
Ne-am mutat amândoi în locuinţa sărăcăcioasă unde, după 
cum am aflat acum, s-a întâmplat după plecarea mea o crimă 
înfricoşătoare!... l-am oferit aproape tot ce mai rămăsese din 
averea mea pe care, silită de el, am ridicat-o de la bancă, încă 
de când eram în Texas. Îmi povestise că reuşise să capete un 
post, mic şi rău plătit, de copist la un avocat. Dar în curând am 


fost silită din nou, din pricina relei sale purtări şi a brutalităţii 
lui, să mă despart de el şi să mă mut în căsuţa unde l-am dus 
pe tânărul criminalist şi unde am găsit-o şi pe sora mea. Ea a 
avut grijă de mine când m-a văzut venind la ea, acum câteva 
săptămâni, lipsită de orice sprijin i-am descris chinurile mele; 
dar nu i-am mărturisit bănuiala înfricoşătoare pe care o aveam 
asupra bărbatului meu, de când trăiam din nou cu el aici, în 
Baltimore. 

— Bănuiai oare că Snowdon ar fi autorul tuturor acelor 
groaznice omoruri săvârşite în timpul din urmă în Baltimore? 
întrebă Holmes. 

— Nu, domnule, nu bănuiam deloc una ca asta, căci altfel 
aş fi înștiințat numaidecât poliţia; bănuiam însă că Snowdon 
frecventa cercurile criminalilor, răspunse femeia. Într-o zi însă 
am descoperit că o ladă mare de lemn aflată în camera mică a 
locuinţei noastre din mansardă era plină de o mulţime de 
instrumente de spărgător; în afară de asta, vizitele prea dese 
ale unui om cu urechea dreaptă înjumătăţită şi care la prima 
vedere, nu părea tocmai o poamă bună, îmi dăduseră de 
bănuit... Într-o seară, când omul acesta a venit iar la soţul meu, 
crezându-se neascultaţi, avură împreună o convorbire lungă pe 
şoptite. Când au plecat, i-am urmărit şi am văzut că-şi 
îndreptau paşii spre locul defăimat din port, unde, cum am 
aflat mai târziu, veneau tot felul de criminali. A doua zi de 
dimineaţa am citit că se săvârşise în oraş o spargere mare la o 
bancă din cele mai însemnate. Şi cum Snowdon nu s-a întors 
acasă decât foarte târziu, după masă, bănuiala mi se păru 
întemeiată şi am fost aproape sigură că şi el fusese amestecat 
în acea spargere. După aceea, l-am mai văzut de multe ori 
ducându-se spre Locus-Point, la cârciuma marinarilor cu firma 
„Ancora de aur"... Acestea sunt mărturisirile pe care voiam să 
vi le fac, domnilor. Poate că veţi izbuti să găsiţi pe Snowdon, 
criminalul copiilor, în Locus-Point. 

„Ancora de Aur" este un local pe care poliţia îl 
cunoaşte de mult ca pe un loc de întrunire al tâlharilor, 
răspunse funcţionarul de la poliţie. Dar mai multe razii făcute 
acolo n-au dat nici un rezultat căci fără îndoială criminalii care 
se duc acolo sunt înştiinţaţi întotdeauna de venirea poliţiei. Din 
nenorocire, există şi în poliţia noastră indivizi care au legături 


cu lumea interlopă. Cu toate acestea, se pare că lucrul cel mai 
bun ar fi să facem o nouă razie la „Ancora de Aur" 

— Bineînţeles, răspunse Holmes, sunt cu totul de părerea 
dumitale şi nădăjduiesc că, dacă vom avea destulă prevedere, 
ucigaşul va cădea în noaptea aceasta in mâinile noastre. Vor fi 
de ajuns câţiva poliţişti buni pentru a-l prinde nu numai pe 
criminalul grozav care mi-a scăpat astă-seară, dar şi pe ceilalţi 
tâlhari care îşi au ascunzătoarea la „Ancora de Aur" 

Polițistul fu de aceeaşi părere cu Holmes şi-n curând 
plănuiră totul. După câteva minute, pe când doamna Snowdon 
se întorcea acasă, o mică trupă de zece poliţişti, întovărăşită 
de cei doi detectivi londonezi, se îndrepta spre Locus-Point. 

Când ajunseră aproape de cârciuma "Ancora de Aur", 
Holmes hotărî cu conducătorul micii trupe de poliţişti, toţi 
înarmaţi cu revolvere, să-l lase pe el şi pe Harry să intre singuri 
în localul suspect şi să-l urmeze numai după ce-l va chema 
printr-un semnal anume hotărât, din fluier. 

Apoi el şi cu Harry se duseră pe o stradă dosnică şi 
întunecoasă, prin care, după părerea lor, se putea intra în 
odăile din dos ale unei case singuratice din port, în care se 
aflau sălile cârciumii marinarilor, încă atât de frecventată la o 
oră aşa de târzie. Bănuiala lui nu-l înşelase. 

După ce străbătură strada întunecoasă, cei doi ajunseră 
la un zid nu tocmai înalt ce împrejmuia curtea localului „Ancora 
de Aur". Cu puţină osteneală, cei doi detectivi reuşiră să se 
caţere pe zid şi să sară apoi în curtea întunecoasă. Aici, atenţia 
le fu atrasă la început de o lumină ce ieşea printre obloanele 
unei ferestre de la o încăpere de la etajul de jos, ce da în curte. 

Ei se furişară fără zgomot până la fereastră şi ce văzură 
prin crăpăturile obloanelor le spori şi mai mult agitația. Apoi se 
îndreptară repede spre uşa din dos a casei, pe care o 
deschiseră numaidecât. 

Dar oricât de încet sfărâmaseră ei broasca uşii şi 
pătrunseseră înăuntru, cel care se afla în camera din dos 
trebuia să fi auzit zgomotul, căci, mai înainte ca cei doi 
detectivi să fi ajuns la uşa ei, obloanele ferestrei se deschiseră 
deodată şi un om înalt şi slab, cu barbă roşie, cu faţa palidă ca 
moartea şi braţul strâns legat, sări în curte. Apoi, tocmai în 
momentul când Holmes şi Han năvăliră afară după el, acesta 
dispăru printr-o fereastră a pivniţei. 


— După el, zise detectivul şi, fără să mai stea mult pe 
gânduri, sări prin această fereastră a pivniţei, dar aşa de încet 
încât Harry, care-l urmase numaidecât, fu cât pe-aici să-i sară 
în cap. 

Ajungând jos, cei doi detectivi îşi aprinseră felinarele de 
buzunar şi la flacăra lor, cu toate că era destul de mică, putură 
să observe cum individul înalt şi uscăţiv cu barbă roşie, care nu 
era altul decât Jeremy Snowdon, ucigaşul copiilor, alerga în 
sărituri de panteră spre partea din fund. Holmes descoperi 
numaidecât un mecanism secret şi, apăsând încet cu un deget 
o bucată de perete, se învârti împrejur şi lăsă să se vadă 
intrarea unei încăperi despărțită de pivniţă. Această încăpere 
era plină de o mulţime de lăzi şi de baloturi de marfă, printre 
care abia se putea trece pe nişte cărări înguste. 

Criminalul trebuia să se fi ascuns într-una din aceste 
cărări, după vreo grămadă de lăzi. 

Era o mare îndrăzneală să pătrundă cineva prin acele 
cărări înguste, căci Snowdon putea să stea la pândă undeva şi 
să se apere fără să fie descoperit. 

Holmes vedea bine că aveau de-a face cu un criminal 
foarte primejdios, iscusit şi încercat, deoarece putuse mereu să 
le scape până atunci. Dar el şi cu Harry nu ştiau ce era frica, 
căci în practica lor îndelungată avuseseră de multe ori de-a 
face cu asemenea indivizi disperaţi. 

— Tu du-te pe cărarea asta, îi şopti Holmes lui Harry, iar 
eu mă voi aventura în gaura aceea; la urma urmelor, tot o să 
dăm de el undeva. Eu cred că Snowdon s-a folosit tocmai de 
una din aceste două cărări spre a se pune la adăpost. 

În clipa următoare, cei doi detectivi londonezi dispărură 
printre lăzile şi baloturile cu marfă. Trecură câteva minute lungi 
de tot când, deodată, răsună în partea din fund a încăperii un 
strigăt puternic, un strigăt înfricoşat, pe care nu-l putea scoate 
nimeni altul decât Jeremy Snowdon. 

Şi chiar criminalul fusese cel care, prins deodată şi pe 
neaşteptate de Holmes şi de ajutorul său, scoase acel țipăt 
deznădăjduit. 

Căci ascuns în colţul cel mai întunecos, el crezuse la 
început că izbutise să scape de cei doi urmăritori, când 
deodată, ei se aruncară asupra lui mai înainte ca să se poată 


apăra şi-l doborâră la pământ Apoi îl înţepeniră pe loc, 
punându-l cătuşe la mâini şi la picioare. 

Poliţiştii aflaţi în faţa cârciumii „Ancora de Aur', care 
aşteptau cu cea mai mare nerăbdare semnalul detectivului, 
fură destul de uimiţi când, după scurt timp, îi văzură pe cei doi 
detectivi londonezi întorcându-se şi ducând cu ei pe ucigaşul 
legat fedeleş. 

De bucurie că izbutiseră în sfârşit să pună mâna pe 
primejdiosul criminal, ei procedară chiar în noaptea aceea la o 
razie a sălilor de consumaţie ale cârciumii marinarilor. Apoi îi 
întovărăşiră pe Sherlock Holmes şi pe Harry Taxon la secţia de 
poliţie, pentru a-l depune in siguranţă deocamdată aici pe 
Snowdon, până ce va sosi ordinul prefectului. Acesta fu imediat 
înştiinţat telefonic pentru a li se spune unde trebuia să fie 
transportat criminalul. 

Chiar în noaptea aceea, Snowdon fu adus in faţa lui 
Harcourt şi supus unui interogatoriu îndelungat. După ce mai 
întâi tăgădui, el mărturisi, când Sherlock Holmes ii arătă 
resturile de cadavru găsite în camera lui si cămaşa 
însângerată. lar după ce doamna Mabel Snowdon fu adusă ca 
martoră împotriva soţului ei, el recunoscu că nu era numai 
ucigaşul lui Charley Dauforth, ci şi al celorlalţi băieţi, crime ce 
îngroziseră luni de-a rândul tot oraşul Baltimore şi 
împrejurimile. 

Peste câteva zile, criminalul îşi ispăşi crima prin moarte, 
pe scaunul electric. 

Domnul James Dauforth, tatăl nenorocitului Charley, fu 
uşurat aflând că ucigaşul unicului său fiu fusese pedepsit şi 
fiindcă fusese aşa de nedrept faţă de fratele său şi de soţia 
acestuia, bănuindu-l de o faptă aşa de mişelească. Aşadar, 
acesta căută să-şi răscumpere păcatul: domnul Bill Dauforth, 
scos din fericire la timp din valurile râului Shesapeake Bay, 
unde voise să-şi curme viaţa, deznădăjduit din pricina morţii 
nepotului său, Charley, fu dus la spital, unde stătu multă 
vreme, să se întremeze. Când ieşi, fratele său îl luă la 
Rockville, asigurându-i aici, atât lui, soţiei sale şi sorei acesteia, 
Mabel, o viaţă liniştită şi lipsită de griji. Atunci el află că ceasul 
fiului său, pe care el îl găsise în vasul de pe şemineu şi care-i 
deşteptase bănuiala asupra fratelui său, fusese lăsat de 
Charley acasă, în seara aceea de 24 mai. 


— Ei, Harry, zise Holmes către tânărul său ucenic, după 
ce ucigaşul fu predat în mâinile justiţiei, acum ne putem 
întoarce mulţumiţi acasă, la Londra. A fost mare noroc că la 
întoarcerea în Baltimore, am văzut afişul poliţiei, lângă gară, 
căci astfel am ferit pe doi oameni cinstiţi de a ispăşi crimele 
grozave săvârşite pe nemernicul acela fără pereche, Snowdon. 
Cred că domnul Harcourt, prefectul poliţiei, îşi va aduce aminte 
cu plăcere de noi. 


